UREDBA O UTVRĐIVANJU OPASNOG RADA ZA DECU: Primena Uredbe počinje 1. januara 2018. godine i predstavlja listu poslova koje deca nikako ne bi smela da rade\nVlada Republike Srbije donela je Uredbu o utvrđivanju opasnog rada za decu ("Sl. glasnik RS", br. 53/2017 - dalje: Uredba), koja predstavlja listu poslova koje deca nikako ne bi smela da rade. Uredba će se primenjivati od 1. januara 2018. godine.\n"Uredbu sprovode sve nadležne inspekcije od Inspekcije rada do Inspekcije socijalne zaštite. Gde god da se pronađe dečji rad, u bilo kojoj oblasti života, neka od inspekcija ima pravo da reaguje. Naravno, kada je poslodavac u pitanju to je Inspekcija rada. Kazne su predviđene i Zakonom o radu ("Sl. glasnik RS", br. 24/2005, 61/2005, 54/2009, 32/2013, 75/2014 i 13/2017 - odluka US). Kazne se kreću do 1.500.000 dinara", kaže ministar za rad, boračka i socijalna pitanja.\nOn je rekao da je u okviru akcije ministarstva u borbi protiv fenomena dece ulice prepoznato, otkriveno i sa beogradskih ulica sklonjeno 74 dece, dok je zaključno sa aprilom ove godine sklonjeno 26 dece.\n"Sve naše institucije su angažovane u borbi protiv fenomena dece ulice i zato smo osnovali 115 timova u centrima za socijalni rad koji se bave upravo ovim fenomenom", rekao je ministar.\n"Ova deca nisu prestupnici i ne treba da budu hapšena i odvođena u zatvor i to sa njima niko i ne radi. Njima je jednostavno potrebna pomoć kao što potrebna pomoć i njihovim porodicama da se osnaže, a nekada i da razumeju šta zapravo radimo", rekao je ministar.\nDodao je i da cilj nikada nije oduzeti dete, već je cilj vratiti ga u porodicu koja je ojačana da može da brine o detetu.\n"Zbog toga će Ministarstvo nastaviti sa Međunarodnom organizacijom rada i na fenomenu borbe protiv dečijeg rada, ali i na svakom obliku koji krši ono što nazivamo dostojanstveni rad", rekao je ministar.\nIzvor: Vebsajt RTS, 12.06.2017.


Faktor | Zbog vožnje u alkoholoziranom stanju iz saobraćaja isključena 64 vozača, 18 privedeno na otriježnjenje\nZbog vožnje u alkoholoziranom stanju iz saobraćaja isključena 64 vozača, 18 privedeno na otriježnjenje\n08.06.2020. / 13:39\n- Naime, tokom proteklog vikenda uspješno je realizovna još jedna akcija pojačane kontrole saobraćaja, sa posebnim akcentom na kontrolu alkoholiziranosti vozača u saobraćaju. Tokom akcije iz saobraćaja su zbog alkoholiziranosti isključena 64 vozača, od kojih je 18 vozača lišeno slobode i zadržano u policijskim stanicama do otriježnjenja zbog prisustva alkohola u organizmu više od 1,5 promila. Također, zbog različitih prekršaja iz oblasti saobraćaja uručeno je ukupno 560 pekršajnih naloga - navode iz MUP-a SBK.\n- Ovakve i slične aktivnosti službenici policije nastavljaju i u narednom periodu - ističu iz policije.\nAkcija u SBK\nPolicija pretresla porodičnu kuću u Busovači, našli sedam kila speeda\nAkcija "Vitorog 2" u Bosanskoj Gradišci: Pronađena droga i oružje, uhapšena jedna osoba


Viski turizam u Irskoj: Čuvena 'Jameson' destilerija ponovo otvorena za posetioce - Novosti - Turistički svet\nViski turizam u Irskoj: Čuvena "Jameson" destilerija ponovo otvorena za posetioce\nNakon renoviranja koje je otpočelo u septembru prošle godine, kuća popularnog irskog viskija "Jameson" ponovo je otvorena za javnost. Za novi izgled "Jameson" destilerije u Dablinu bio je zadužen studio "BRC Imagination Arts", potkrepivši priču o istoriji kompanije koja je stvorila najuspešniji irski brend viskija.\nNove tehnologije postavljene su u istorijsko okruženje destilerije, kako bi se što bolje dočarala priča o ovom viskiju. Posetioci sada imaju priliku da odaberu neku od tri kompletno vođene ture, uključujući "The Bow St. Experience" - degustacionu turu sa fokusom na priče o "Jamesonovom" bogatom nasleđu i tekućim inovacijama, kao i "The Whiskey Makers" i "The Whiskey Shakers" ture, koje govore o načinu pravljenja viskija, odnosno, o njegovoj upotrebi u koktelima, uključujući i mogućnost da se viski proba direktno iz bureta u kom sazreva.\nMinistarstvo javne potrošnje i reforme kreiralo je Viski turističku strategiju Irske - inicijativu koja ima za cilj da dovede tri puta više turista u Irsku do 2025. godine, što bi značilo ukupno 1,9 miliona posetilaca zahvaljujući viskiju.\n- Svake godine, više od 600.000 turista prođe kroz naše vizitorske centre posvećene viskiju, kako bi iz prve ruke saznali sve o ovom popularnom alkoholnom piću i čuli priče o nastanku i razvoju destilerija - rekao je resorni ministar Paschal Donohoe, dodajući:\n- Irska strategija za viski turizam ima za cilj da utrostuči ovaj broj posetilaca, a centralnu ulogu u toj misiji nesumnjivo će imati "Jameson" destilerija. Pritom, mesto Smitfild, u kom se ona nalazi, i grad Dablin, imaju bogatu istoriju i živu kulturnu scenu, koja će takođe nastaviti da privlači posetioce - zaključio je ministar.


Đelić: Došlo vreme za Razvojnu banku | Info | Ekonomija\nĐelić: Došlo vreme za Razvojnu banku 0 Podeli Podeli na facebook Podeli na twitter Podeli na viber Pošalji na mail\nĐelić: Došlo vreme za Razvojnu banku\n05.03.2011. / 12:53\nPotpredsednik Vlade Srbije Božidar Đelić potvrdio je da vlada priprema osnivanje razvojne banke. Ekonomista Svetske banke Dušan Vujović smatra da ideja nije loša.\nU Vladi je već urađen elaborat o osnivanju te finansijske institucije i dodao da je došlo vreme za formiranje razvojne banke.\nOn je, međutim, dodao da se u osnivanje razvojne banke mora ući oprezno i dodao da bi trebalo da ta institucija podrži izvoz i infrastrukturu.\n"Osnivanje razvojne banke neće sve rešiti, ali svi privrednici nam kažu da je ključni problem za njih da se bore protiv konkurenata koji imaju duže i jeftinije izvore finansiranja", rekao je Đelić.\nOn je dodao da se zato mora pomoći najkvalitetnijim privrednicima da budu u stanju da povećaju izvoz.\n"Ne verujem da treba praviti i razvojnu i izvoznu banku, nego treba jedna institucija koja će preuzeti i posao Garantnog fonda i eventualno Fonda za razvoj", rekao je Đelić.\nOn je rekao da druga funkcija razvojne banke treba da bude i podrška infrastrukturi.\n"Više nećemo moći da se oslanjamo samo na zajmove od međunarodnih finansijskih institucija, jer smo dostigli maksimum u tim programima. Tako da ćemo morati da imamo kroz razvojnu banku mešavinu izvora - delimično iz međunarodnih finansijskih institucija ali i iz domaćih izvora, kao i mogućnost da ta banka izda sopstvene obveznice i da se na taj način finansira", rekao je Đelić.\nNarodna banka Srbije nije se oglasila o osnivanju razvojne banke, ali prema informacijama agencije Beta, u centralnoj banci imaju rezerve prema toj ideji, jer smatraju da u sadašnjem sistemu kreditiranja privrede ima dosta elementa razvojne banke.\nKao primeri se ističu Fond za razvoj, subvencionisani krediti i povoljni inostrani krediti u čijem posredovanju učestvuje i centralna banka.\nZahtev za osnivanje razvojne banke u nekoliko navrata je tražila Privredna komora Srbije, navodeći da privrednici ne mogu da izdrže visoke kamatne stope komercijalnih banaka.\nRazvojne banke su, po pravilu, vezane za državni budžet, ne prikupljaju depozite ni privrede ni stanovništva i daju povoljne kredite za projekte koji doprinose privrednom rastu, porastu izvoza i razvoju malih i srednjih preduzeća.\nTrenutno oko 40 zemalja ima takvu banku, a sličnim poslovima se bavi i 20 regionalnih i međunarodnih institucija, kao i 10 fondova.\nEkonomista Svetske banke Dušan Vujović ocenio je da ideja o osnivanju razvojne banke u Srbiji nije loša ali je istakao da bi ta banka morala da ima stručno i politički nezavisno rukovodstvo.\nVujović je naveo da ta banka ne bi bila nelojalni konkurent poslovnim bankama.\n"Poslovne banke ne pokušavaju da finansiraju dugoročne projekte, tako da bi razvojna banka popunila postojeću rupu. Suština banke za razvoj nije da konkuriše poslovnim bankama već da popuni deo ponude dugoročnog finansiranja koji poslovne banke s obzirom na kratkoročne i skupe kredite ne mogu da pokriju", kazao je Vujović.\nOn je dodao da veruje da će biti formirane regionalne banke, da će Vojvodina sigurno formirati regionalnu banku ako ne bude formirana razvojna banka na državnomnivou.


16:05 >> 17:50\nZabrinjavajuće ponašanje državljana Crne Gore u srpskoj prestonici\nZdravko Krivokapić AP Photo/Francisco Seco\nCrnogorski mediji su objavili da je porodica Zdravka Krivokapića, premijera Crne Gore, odlučila da napusti Srbiju zbog incidenta sa srpskom policijom koji se sinoć dogodio u Beogradu! Naime, kako saznajemo, pripadnik obezbeđenja sina Zdravka Krivokapića odbio je da se legitimiše, iako je reč o naoružanom licu koje bi svaka policija legitimisala po prijavi! Takođe, saznajemo da je pomenuto lice pre ovog incidenta više sati provelo u streljani “upucavajuću” službeno naoružanje!\nCrnogorski mediji su objavili da im je izvor dostavio snimak na kojem se navodno vidi deo incidentne situacije. Na snimku se jedva razaznaje nekoliko silueta u mraku i čuje histeričan, uplakani glas ženske osobe za koju “Vijesti” tvrde da je Jelena Krivokapić, ćerka crnogorskog premijera.\nTa ženska osoba na snimku histerično viče “jeste li normalni” i “ljudi, ja sam Jelena Krivokapić, to mi je brat, štićena ličnost” u pravcu osoba za koje se veruje da su srpski policajci. Oni joj na to smirenim glasom odgovaraju “Jelena, mi smo policija, smirite se, polako, sve je u redu”. Snimak se zatim naglo prekida, tako da nije moguće ustanoviti kontekst u kojem se scena odigrava.\nPomenuti izvor tvrdi da se na snimku vidi kako Krivokapićeva ćerka Jelena protestuje zbog ponašanja srpske policije. Krivokapićev sin i član obezbeđenja pretresani zbog dojave da su naoružani i, prema istom izvoru, pritom je srpska policija navodno repetirala pištolj na Krivokapićevog sina i člana njegovog obezbeđenja.\nPolicija reagovala po prijavi\nIz MUP-a Srbije, međutim, stigla je informacija da je policija u ovom slučaju postupala profesionalno i u skladu sa zakonom obavila sve neophodne provere uz puno poštovanje dostojanstva vozača i putnika u vozilu.\nKako su objasnili, postupali su po prijavi na sistem 192 da je primećeno lice koje ima pištolj i da se udaljilo vozilom “mercedes” ka Prokopu, nakon čega je patrola Policijske stanice Savski venac, brzo locirala vozilo i bezbedno ga zaustavila.\n-Postupajući po procedurama, kao i svaka policija i pripadnici MUP-a Srbije su štiteći, na prvom mestu bezbednost svojih pripadnika, izvršili kontrolu i legitimisanje lica. Nakon izvršenih provera policija se udaljila i ostavila im lično naoružanje. Na osnovu svih iznetih činjenica za očekivati je da bi svaka odgovorna policija, koja postupa u skladu sa zakonom, izvršila proveru i utvrdila ko su lica koja poseduju oružje, što bi verujemo da je obrnuta situacija učinila i crnogorska policija – saopštili su iz MUP-a Srbije.\nTakođe, ostaje nejasno, odakle pravo službenom licu strane države da odbije saradnju sa organima bezbednost zemlje u kojoj se nalazi, u ovom slučaju sa organima države Srbije.\nIsto tako, licemerno je i to što je ovaj slučaj, podstakao crnogorsku vladu da od toga napravi skandal i time još više doprinese zahuktavanju odnosa između dve države, a poznato je da srpski funkcioneri prilikom ulaska u Crnu Goru moraju da budu legitimisani i prođu rigorozne kontrole.\nKrivokapićeve ćerke takođe žive i rade u Beogradu, gde imaju razvijen biznis. Nakon izbora njihovog oca na premijersku funkciju tvrdile da su uplašene za svoju bezbednost u srpskoj prestonici. Srpska policija, s obzirom na to da je reč o štićenim ličnostima u Crnoj Gori, je preuzela mere njihovog obezbeđenja dok borave u Beogradu i sa ćerkama Кrivokapića ima redovan telefonski kontakt.\nDa li Krivokapić ovim potezom, što seli porodicu iz Srbije pokušava da se dodvori predstavnicima Kvinte? On je pre nekoliko dana više od tri sata razgovarao u vili “Gorica” sa predstavnicima Kvinte, među kojima su bile ambasadorke SAD i Velike Britanije, Džudi Rajzing Ranke i Karen Medoks, kao i šefica delegacije EU Oana Kristina Popa.\nPodsetimo, u ratu crnogorskih klanova do decembra 2017. godine poginule su 24 osobe. Brutalna ubistva se dešavaju usred bela dana, u kafićima, na ulici. Ljudi svakog trenutka mogu da postanu kolateralna šteta u obračunima dva najmonstruoznija kotorska klana, škaljarskog i kavačkog.\nU srpskoj prestonici od početka godine bilo je više mafijaških ubistava, od kojih se četiri povezuju sa obračunima kriminalaca iz Crne Gore. Srpska policija sastavila je spisak osoba iz Crne Gore kojima je zabranjen ulazak u Srbiju, a među njima su članovi crnogorskih klanova.\ncrna gora Sin od Zdravka Krivokapića Zdravko Krivokapić


”Nova administracija će ostati aktivno zainteresovana za naš region, ali uz blisku saradnju sa Evropskom unijom sa kojom će koordinirati u rešavanju ključnih otvorenih pitanja. Biden će se ponovo okrenuti Evropljanima, popraviće odnose sa starim saveznicima, radiće na jačanju transatlanskog partnerstva. On će tražiti zajednički jezik sa njima za razliku od Trumpa koji bi u drugom mandatu vršio još veći pritisak na Evropsku uniju, nego što je to radio u svom prvom mandatu”, ispričao je Jovanović za N1 televiziju.\nDodao je da će SAD podržavati jačanje funkcionalnosti centralnih institucija BIH i njihovog multietničkog karaktera, dok se istovremeno može očekivati manje razumevanja za nacionalističke tendencije.\n”Bidenova administracija će želeti da BiH integriše u NATO i EU. Verujem da će se to ostvariti i to na način tako što će se SAD dogovoriti sa Moskvom. Slično kao i Trumpova administracija, i Bajdenov tim će nastojati da ograniči i spreči maligni uticaj stranih sila na Balkanu, pre svega delovanje Kine i Rusije, ali i Turske kao i još nekih zemalja Bliskog istoka. Diskontinuitet sa Trumpovom politikom na Balkanu biće najvidljiviji u oblasti promocije demokratije i vladavine prava. Ove teme nisu zauzimale važno mesto na Trumpovoj agendi”, potcrtao je on.\nDRAGAN BURSAĆ BRUTALNO O SKANDALU U CRNOJ GORI: „Kakav zastrašujući kult smrti..."\nALEKSANDAR POPOV KOD SENADA NA FACE TV-u: “Inzko se okuražio; Ovo je čudo – Amfilohije, nacionalista, prije smrti odluči…” (VIDEO)\nZAKUHALO SE: Procurio sadržaj Orbanovog prijetećeg pisma, predsjednik Mađarske zaprijetio Ursuli von der Leyen i Charlesu Michelu da će…


Na Kosovu će prema podacima Hidrometerološkog zavoda u nedelju preovladavati pretežno sunčano vreme.\nU Srbiji još četiri smrtna slučaja, 303 novozaražena\nPrema poslednjim podacima u Srbiji su preminula četiri lica od posledica koronavirusa, pa ukupan broj žrtava iznosi 7.118, objavljeno je na covid19.rs.\nNa Kosovu 100 novozaraženih\nU većinski albanskim sredinama na Kosovu u poslednja 24 sata testirano 2.849 uzoraka i registrovano 100 novih slučajeva infekcije koronvirusa, saopšteno je iz ministarstva zdravlja.\nNVO „Solidarnost za Kosovo“: Deca sa KiM letuju u Tivtu\nHumanitarna francuska organizacija „Solidarnost za Kosovo“ devetu godinu zaredom organizovala je letovanje na moru za 42 mališana sa Kosova i Metohije.\nNa Kosovu 48 novozaraženih\nU većinski albanskim sredinama na Kosovu u poslednja 24 sata testirano je 2.288 uzoraka i registrovano 48 novih slučajeva infekcije koronavirusa, saopšteno je iz Instituta za javno zdravlje u Prištini.\nUnesko u novoj odluci naveo razloge zbog kojih su srpski spomenici na Kosovu ugroženi\nSrpski srednjovekovni spomenici, manastiri Visoki Dečani, Gračanica i Pećka Patrijaršija, kao i crkva Bogorodica Ljeviška, odlukom Uneska zadržali su status kulturnih dobara koje se nalaze u opasnosti, a u najnovijoj odluci Komitet je naveo da nastavlja pomno da prati stanje u sva četiri elementa imovine redovnom razmenom informacija sa Misijom privremene uprave Ujedinjenih nacija na Kosovu.\nPetković sa ambasadorom Mađarske o položaju Srba i SPC na Kosovu\nDirektor Кancelarije za Кosovo i Metohiju Petar Petković razgovarao je sa ambasadorom Mađarske u Srbiji Atilom Pinterom o položaju srpskog naroda na Кosovu, toku dijaloga Beograda i Prištine i "Otvorenom Balkanu".\nBeograd se svoje obaveze da se uzdrži od kampanje za "odpriznavanja" nezavisnosti Kosova, drži i držaće je se, ali ako obaveze budu prekršene sa druge strane, znamo šta nam je činiti, poručio je ministar spoljnih poslova Nikola Selaković.\nU Srbiji 386 novih slučajeva kovida-19\nPrema poslednjim podacima u Srbiji je zabeleženo 386 novih slučajeva koronavirusa, preminula su četiri lica, navodi se na sajtu covid19.rs.\n“Male plate i loši uslovi rada razlog nedostatka radne snage na Kosovu”\nPored visoke stope nezaposlenosti na Kosovu, brojne kompanije imaju problem sa nedostatkom radnika. Razlog za to je, prema rečima Gordane Đorić i Riada Durgutija u emisiji “Heroji u doba koronavirusa”, niske plate i loši uslovi za rad.\nPrema podacima Hidrometerološkog zavoda Kosova, sve do srede preovladavaće sunčano i toplo vreme, sa visokim temperaturama do 37 stepeni.\nKosovski ministar: Uništićemo 1.000 PCR testova iz Srbije\nHiljadu testova za utvrđivanje inficiranosti koronavirusom, koje je Srbija donirala Kosovu u aprilu prošle godine, biće uskoro uništeno, saopštio je kosovski ministar zdravlja Arben Vitija na današnjoj sednici kosovskog parlamenta o 100 dana Kurtijeve vlade.\n’’Dragica ohrabruje mlade da ostanu na Kosovu’’\nDragici Gašić, jedinoj srpskoj povratnici u Đakovicu, proteklog vikenda je vlasnik ranča „Sfens“ Aleksandar Arsenijević dostavio pomoć u osnovnim životnim namirnicama.\nPrilika za stažiranje u institucijama na centralnom i lokalnom nivou\nKancelarija Premijera Kosova/Kancelarija za pitanja zajednica, u saradnji sa Ambasadom Norveške, objavljuje konkurs za “Program stažiranja u javnim institucijama na centralnom i lokalnom nivou”, namenjen studentima završne godine osnovnih i master studija i diplomcima osnovnih i master studija iz redova nevećinskih zajednica.\nU toku prijavljivanje za glasanje poštom na kosovskim lokalnim izborima\nPeriod registracije za glasanje putem pošte na lokalnim kosovskim izborima zakazanim za 17. oktobar ove godine je počeo 10. jula i traje do 18. avgusta.\nNa Kosovu će i danas preovladavati sunčano i toplo vreme. Maksimalna dnevna temperatura do 37 stepeni Celzijusa.\nPasjane: U porodilištu juče rođeno osam beba\nU porodilištu Zdravstvenog centra "Gnjilane“ u Pasjanu, u toku jučerašnjeg dana rođeno je osam beba.\nKosovski ministar odbrane odlikovao hrvatskog pukovnika Perića\nMinistar odbrane Armend Mehaj, u pratnji komandanta Kosovskih bezbednosnih snaga (KBS) generala Rahmana Rame, odlikovao je medaljom "Izuzetna služba" pukovnika Rajka Perića, hrvatskog vojnog savetnika u okviru NATO savetodavnog i tima za vezu (NALT) u znak zahvalnosti na izuzetnom zalaganju u upravljanju tragičnom autobuskom nesrećom od prošle nedelje u Slavonskom Brodu u Hrvatskoj.\nNa Kosovu jedan smrtni slučaj\nNa Kosovu je u poslednja 24 časa od 3.667 testova, 110 lica rezultiralo pozitivno na koronavirus.


Početna/BIZNIS/Auto i lap top opštini Vlasotince\nSana Life 11. marta 2019.\tBIZNIS Ostavite komentar\nOpština Vlasotince dobila je automobil marke Fiat tipo i lap top računar u okviru Programa „Podrška EU inkluziji Roma – Osnaživanje lokalnih zajednica za inkluziju Roma“, koji realizuje Stalna konferencija gradova i opština.\nKljučeve je danas u Beogradu uručio šef Delegacije Evropske unije u Srbiji Sem Fabrici. Automobile i računare dobilo je ukupno 30 opština i gradova koji imaju formirane mobilne timove za inkluziju Roma.\n“Novo vozilo koristićemo u obasti socijalne zaštite Roma, sagledavanja problema sa kojima se suočavaju, pogotovo u udaljenim područjima opštine i stvaranju boljih uslova za njihovo funkcionisanje u zajednici.” – rekao je većnik zadužen za poslove socijalne zaštite u opštini Vlasotince Boban Petrović.\nOznakeauto inkluzija opština Romi tim Vlasotince\nPrethodni Viki Gap – Budite i vi urednik najveće internet enciklopedije\nSledeći Legenda o nastanku Dark brewed burgera


09. Jul 2020 1128\nBiH od danas službeno nije na EU listi visokorizičnih trećih zemalja sa strateškim nedostacima u svom režimu sprečavanja pranja novca i borbe protiv finansiranja terorizma koji predstavljaju znatnu prijetnju finansijskom sistemu Unije, saopšteno je iz Ministarstva pravde u Savjetu ministara.\nNa snagu je stupila Delegirana uredba Komisije od 7. jula, kojom je revidirana lista visokorizičnih trećih zemalja, koja je u većoj mjeri usklađena i sa listom Međudržavnog tijela za borbu protiv pranja novca (FATF).\nEvropska komisija je prepoznala napredak i preduzete mjere BiH u ovoj oblasti, te je zaključila da u ovoj fazi, prema dostupnim informacijama BiH, nema strateške nedostatke u režimu sprečavanja pranja novca i finansiranja terorističkih aktivnosti, ali će nastaviti da prati efikasno sprovođenje takvih mjera.\nMinistarstvo pravde u Savjetu ministara je kroz svoj rad u proteklih nekoliko godina dalo znatan doprinos jačanju sistema sprečavanja pranja novca i finansiranja terorističkih aktivnosti, posebno kroz ključne izmjene i dopune krivičnog zakonodavstva BiH, te izmjene i dopune Zakona o udruženjima i fondacijama BiH.\nU periodu 2016-2018. godina ovo ministarstvo je učestvovalo u Radnoj grupi sa osam podgrupa, čiji su članovi bili predstavnici institucija sa nivoa BiH, entiteta i Brčko distrikta, koja je sprovela procjenu rizika od pranja novca i finansiranje terorizma pod pokroviteljstvom Svjetske banke.\nIz Ministarstva pravde u Savjetu ministara naglašavaju da je ovo ministarstvo zajedno sa EU kroz projekat "Izgradnja kapaciteta institucija za vođenje dijaloga o javnoj politici sa civilnim društvom" uspostavilo e-registar, što je doprinijelo ispunjavanju uslova sa skidanja BiH sa FATF-ove sive liste rizičnih zemalja.\nTagovi: bih lista pranje novca


Hokejaši Beograda poraženi su u produžetku od ekipe Fehervara rezultatom 4:3 (2:1, 0:1, 1:1, 1:0), u utakmici MOL lige broj 72 za sezonu 2016/17.\nIpak, i domaćin je brzo uzvratio, pa su samo dva minuta kasnije "Titani" ponovo imali prednost, a ponovo je u glavnoj ulozi bio Preston Šup koji je drugim golom na meču potvrdio pedigre koji je stekao titulom američkog koledž šampiona 2013. godine sa Univerzitetom Kanisius. Nije ni to obeshrabrilo naš tim koji posle dugog perioda igre bez golova (gotovo polovina utakmice), uprkos podređenom položaju, uspeva da četiri i po minuta pre poslednjeg odmora stigne do novog izjednačenja. Dosta problematični "pauer plej" u ovoj sezoni profunkcionisao je posle akcije "slovačke veze", Samira Salijija i Davida Arvaja, da bi Danijel Despotović još jednom potvrdio da je njegov dolazak iz švedske Prve divizije bio pun pogodak - 2:2.\nMore in this category: « Nemanja Janković: Ne razmišljamo možemo li, moramo u plej-of\tMOL liga: Tesan poraz od vicešampiona, Beograd ponovo pokazao da može sa svima »


Sun tuži Microsoft\nNikako da nastupi predah u sporovima koji se vode protiv kompanije iz Redmonda – posle brojnih antimonopolskih postupaka, i kompanija Sun je odlučila da se „obruši“ na Microsoft. Glavni razlog podizanja tužbe je izostajanje podrške za programski jezik Java u Windows XP operativnom sistemu. Prema rečima predstavnika softverske kompanije Sun, „gigant iz Redmonda“ pokušava da potisne sve popularniji programski jezik, koji preti da postane standard u Internet programiranju.\nNaravno, i ovaj potez Microsoft-a je monopolski „obojen“, pa bi na odštetu koju Sun traži mogla da se pridoda i kazna za monopolsko ponašanje. U tom slučaju, kada bi sud presudio u korist tužioca, kompanija Bila Gejtsa bi morala da pored tražene odštete od milijardu dolara plati još dve milijarde zbog pokušaja ostvarivanja monopola.\nSun će zahtevati da u Windows XP i Internet Explorer bude ugrađena podrška za sporni programski jezik, kao i da kompanija iz Redmonda objavi izvorni kod svog web čitača. Ove dve kompanije su se i ranije sukobile na sudu povodom jezika Java (1997), kada je Microsoft izmenjenu verziju Sun-ovog proizvoda reklamirao kao originalnu, zbog čega se i nagodio i platio 20 miliona dolara odštete. Nakon toga, problemi su se nastavili, a za Sun su postali razlog za tužbu posle izdavanja najnovije verzije operativnog sitema u kojoj je izostala podrška za njihov proizvod, a koji su prihvatile stotine kompanija, uključujući i Oracle, BEA Systems i IBM.


Tanjug 20. maja 2022. 16:50\nBEOGRAD – Indeksi Beogradske berze su na današnjoj sesiji nadoknadili gubitke zabeležene u četvrtak, i na nedeljnom nivou su u plusu.\nBELEX15 je porastao za više od 0,4 posto na 821,79 poena, pri čemu je njegova vrednost takođe za 0,4 procenta veća nego prošle nedelje, a BELEXlajn je ojačao danas za četvrtinu procenta na 1.654,29 poena, dok na sedmičnom nivou beleži dobitak od približno 0,4 odsto.\nInvesticiona aktivnost je posustala. Ukupan promet na Berzi je iznosio 16 miliona dinara (136,5 miliona dinara).\nNajviše je trgovano akcijama „Dunav osiguranja“, u iznosu od gotovo 11 miliona dinara po prosečnoj ceni od 1.173 dinara, višoj za 1,1 odsto nego juče.\nAkcije ove kompanije su tokom trgovačke nedelje porasle za 5,0 procenata i imale su ubedljivo najveći promet u ukupnom iznosu od preko 53,6 miliona dinara.\nNaftna industrija Srbije je predvodila dobitnike dana s rastom cene od 2,0 odsto na 562 dinara, a isprometovana je za nešto manje od 1,0 milion dinara.\nPrivredno društvo „Kopaonik“ za promet građevinskog materijala i ogreva istrgovano je za nepunih 0,6 miliona dinara po nepromenjenoj ceni od 14.000 dinara, a identičnu realizaciju imale su akcije valjaonice aluminijuma Impol Seval iz Sevojna po ceni od 4.200 dinara, istoj kao na prethodnoj sesiji.\nVredan pomena je podatak da je vrednost akcija valjaonice Impol Seval skočila ove nedelje za 10,5 procenata.\nPreduzeće „Dinara servis“, koje se bavi uvozom auto delova, pružanjem usluga registracije, tehničkog pregleda i servisiranja vozila, isprometovano je na MTP tržištu za 1,4 miliona dinara po nepromenjenoj ceni od 650 dinara, a i poljoprivredno društvo „Stari Tamiš“ iz Pančeva se zadržalo na ranijem cenovnom nivou od 5.600 dinara, uz realizaciju vrednu skoro 0,7 miliona dinara.\nAkcije reosiguravajuće kuće „Dunav Re“ su pale za 1,1 odsto na 2.031 dinara, uz promet iznad 0,5 miliona dinara.\nAktivnost stranih investitora na domaćem tržištu kapital bila je zanemarljiva.\nNa Berzi je danas istrgovana jedna državna obveznica denominovana u evrima (iz serije namenjene za izmirenje obaveza države po osnovu restitucije) u iznosu od 327,4 hiljade dinara (oko 2.800 evra).


BG: 1.900 nezaposlenih sa invaliditetom, poslodavci neinformisani | Nova Ekonomija\nBG: 1.900 nezaposlenih sa invaliditetom, poslodavci neinformisani\nNacionalna služba za zapošljavanje predstavila je subvencije za zapošljavanje osoba sa invaliditetom.\nČlan Gradskog veća Dragomir Petronijević istakao je da Grad Beograd prati podsticaje koje obezbeđuje Nacionalna služba za zapošljavanje, a u saradnji sa partnerima radi na uklanjanju svih barijera.\nPetronijević je rekao da mnogi poslodavci nisu informisani o aparatima i pomagalima koji osobama sa invaliditetom olakšavaju obavljanje širokog obima poslova, saopštio je gradski Sekretarijat za informisanje.\n"Upravo zbog toga smo danas otvoreni za poslodavce koje ćemo upoznati sa pomagalima do kojih mogu da dodju na tržištu", rekao je Petronijević.\nOn je dodao da oprema nije toliko skupa koliko se često kao takva predstavlja u javnosti, a kupovinom određenih aparata i pomagala poslodavci omogućavaju osobama sa invaliditetom da konkurišu za odredjenu poziciju.\n"Uz određene obuke koje organizujemo u saradnji sa Nacionalnom službom za zapošljavanje i drugim partnerima kroz Savet za zapošljavanje, osobe sa invaliditetom su se pokazale kao izuzetno kvalitetni i vredni radnici koji ukazano poverenje po pravilu opravdaju", rekao je Petronijević.\nPrema njegovim rečima, Nacionalna služba za zapošljavanje daje posebne podsticaje za zapošljavanje osoba sa invaliditetom.\n"Grad Beograd te podsticaje prati i zajedničkim radom pokušavamo da pronadjemo radno mesto za što više osoba sa invaliditetom i da na taj način zajednički srušimo još jednu barijeru", zaključio je Petronijević.\nZamenik direktora Filijale Beograd NSZ Siniša Knežević naglasio je da u ovom trenutku u Beogradu postoji 1.870 nezaposlenih osoba sa invaliditetom, koje se nalaze u evidenciji Nacionalne službe za zapošljavanje.\n"To je oko devet odsto manje nego pre 12 meseci, a u prva tri meseca tekuće godine 303 osobe sa invaliditetom su dobile zaposlenje. Tokom 2016. godine zaposleno je 205 osoba sa invaliditetom u Beogradu, tokom 2017. godine 407, pa je jasno da je brojka od 303 u prva tri meseca 2018. godine priličan uspeh", rekao je Knežević.\nPredsednica udruženja "Beli štap" Vesna Nestorović zahvalila je prisutnima i istakla da uključivanje osoba sa invaliditetom u društvene tokove više nije samo slovo na papiru. "Važno je da osobe sa invaliditetom žive i funkcionišu zajedno sa ostalima, a ne pored njih. Ovakve prezentacije mnogo znače i sigurna sam da ćemo se u to uveriti već sledeće godine kada brojke budu svedočile o porastu broja zaposlenih osoba sa invaliditetom", rekla je Vesna Nestorović.\nNa prezentaciji su izloženi i aparati pomoću kojih osobe sa invaliditetom, konkretno slabovide i slepe, mogu da obavljaju širok spektar poslova vezanih za računare. Izloženi su Brajeva lupa, Brajev štampač, Brajev redak, kao i specijalizovane tastature i miševi.


Odeljenje za kontrolu zakonitosti u radu SUP-a Beograd dužno je da utvrdi odgovornost policajca Krsmanovića - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Saopštenja/Odeljenje za kontrolu zakonitosti u radu SUP-a Beograd dužno je da utvrdi odgovornost policajca Krsmanovića\nNa Kalenića pijaci 23. avgusta oko 14 časova policajac SUP-a Vračar Dragoslav Krsmanović ošamario je i udario nekoliko puta prodavca Rehada Ilijazija kada je saznao kako se zove. Pri tom ga je psovao i nazivao “Šiptarom” i pretio mu još gorim maltretiranjem. Policajac je pustio Rehada tek na insistiranje jedne žene koja radi na pijaci.\nSledećeg dana Rehad i njegov brat Orhan zatražili su od načelnika SUP-a Vračar da pokrene postupak protiv nasilnog policajca. Načelnik, međutim, ništa nije preduzeo, a policajac Krsmanović je nastavio da preti Rehadu na pijaci, govoreći mu da nije “mudro” što je o incidentu obavestio medije.\nFHP zato očekuje od Odeljena za kontrolu zakonitosti u radu gradske policije da uzme u zaštitu Rehada Ilijazija i utvrdi sve činjenice u vezi sa ponašanjem policajca Dragoslava Krsmanovića.


Vojska Srbije u mirovnoj misiji - Studio B\nVojska Srbije u mirovnoj misiji\nVojska Srbije u mirovnoj misiji Studio B\nDruštvoDrustvo Pocetna 14. 08. 2019. 18:26:08\nMinistar odbrane Aleksandar Vulin obišao je pripadnike pešadijske čete Vojske Srbije koji se u Prokuplju pripremaju za učešće u mutinacionalnoj operaciji u Libanu.\nMinistar odbrane Aleksandar Vulin obišao je pripadnike pešadijske čete Vojska Srbije učešćem u mirovnim misijama predstavlja našu zemlju u najboljem svetlu i za to dobija pohvale iz čitavog sveta, a to joj istovremeno omogućava da radi na svojoj daljoj obučenosti i sticanju novih iskustava, istakao je resorni ministar. Pripadnici Vojske Srbije kažu da će 150 odabrnih u Liban otići spremni da opravdaju visok ugled vojske i države Srbije.\nMirovne misije u kojima učestvuje Vojska Srbije pomažu jačanju autoriteta i ugleda naše zemlje, ali i istovremeno značajno pomažu da svakodnevne zadatke i prvu i najvažniju misiju pripadnika naših oružanih snaga – odbranu zemlje, možemo da obavljamo na najbolji mogući način, rekao je Vulin i poručio da je siguran da će svaki srpski vojnik u Liban iotići besprekorno zdrav, spreman i obučen, uz želju da se u takvom stanju, posle obavljene misije i vrate u zemlju.\nObuka se realizuje po utvrđenom planu, u nekoliko faza, a ono što je na startu najvažnije, kažu odabrani pripadnici Vojske Srbije, jeste da je motivacija na najvišem nivou, što je garancija da će naš kontingent u Liban otići maksimalno spreman da opravda poverenje i potvrdi ugled stečen u prethodnim međunarodnim misijama.\nVojska Srbije će, u skladu sa politikom državnog rukovodstva i predsednika Vučića, voditi računa da maksimalno doprinosi politici vojne neutralnosti zemlje, ali će istovremeno biti spremna, da u svakom momentu, pomogne svima kojima je pomoć potrebna, poručio je ministar Vulin.


PREDSTAVLJANJE AGRARNIH MERA: 34 miliona dinara za poljoprivrednike u Inđiji - Pazova Inđija | Vesti\nBy Pazova Indjija Vesti on 12/06/2019\nU velikoj sali Kulturnog centra u Inđiji, 14. juna 2019. godine (petak) sa početkom u 18h, predstavnici Agencije za ruralni razvoj i predstavnici opštine Inđija, prezentovaće konkurse za dodelu bespovratnih sredstava u oblasti poljoprivrede.\nBespovratna sredstva po konkursima namenjena su poljoprivrednicima sa prebivalištem i proizvodnjom na teritoriji opštine Inđija, sa ciljem da se direktno pomogne poljoprivrednim proizvođačima. Prisutni na skupu imaće priliku da se upoznaju sa osnovnim uslovima konkursa, potrebnom dokumentacijom i iznosom podsticaja.\nBudžetom opštine Inđija za 2019. godinu na poziciji fonda za poljoprivredu i ruralni razvoj opredeljeno je 34 miliona dinara. Sredstva iz fonda raspodeliće se u skladu sa Programom podrške za sprovođenje poljoprivredne politike i politike ruralnog razvoja opštine Inđija i raspisanih konkursa radi modernizacije i jačanja proizvodne konkuretnosti, povećanja produktivnosti i smanjenja troškova proizvodnje.\nStručnu i tehničku pomoć poljoprivrednicima radi apliciranja na konkurse pružiće Agencija za ruralni razvoj opštine Inđija.


ponedeljak, 23 novembar 2015 19:23\nPremda se čini irelevantnom za fizičko zdravlje, sposobnost komuniciranja na dva jezika zapravo štiti mozak protiv razarajućih oštećenja mentalnih funkcija. Istraživači Univerziteta u Edinburgu otkrili su da se 40 odsto dvojezičnih pacijenata potpuno oporavilo nakon moždanog udara, dok je taj procenat bio upola manji među onima koji se služe samo jednim jezikom.\n"Nikada nije kasno da preduzmete mere koje će maksimizirati kognitivne kapacitete vašeg mozga", navela je dr Megan Lenehan sa australijskog Univerzitata Tasmanije.\nIstraživači su, takođe, otkrili da se kod ljudi koji govore više od jednog jezika demencija javlja nekoliko godina kasnije. Ko-autor studije, Tomas Bak za Univerziteta u Edinburgu napominje da ljudi koji govore dva ili više jezika lako prelaze s jednog na drugi jezik. "Oni inhibiraju jedan, kako bi aktivirali drugi kako bi komunicirali", kazao je on.\n"Ovom rokadom oni konstantno 'treniraju' mozak što bi mogao biti jedan od faktora koji im pomaže da se lakše oporave u slučaju moždanog udara", objasnio je Bak.\nStudija, kojom je bilo obuhvaćeno 608 pacijenata koji su doživeli moždani udar, objavljena u časopisu "Stroke".


PROTEST U BEOGRADU, 31. DAN - TVS\nPROTEST U BEOGRADU, 31. DAN\nStotinak građana okupilo se na 31. protestu "Protiv diktature" koji je oko 19.45 završen simboličnim "peglanjem glasačkim listića" ispred sedišta RIK.\nPrethodno su se učesnici protesta okupili ispred zgrade Doma Narodne skupštine gde su, oko 18.45 blokirali jednu traku na Trgu Nikole Pašića.\nPotom su u koloni koju su predvodili dobošari, a na čijem čelu je bio veliki transparent "Protiv diktature", prošli ulicom Dragoslava Jovanovića i delom Ulice kralja Milana do sedišta RIK-a.\nTu su skandirali "Ostavke, ostavke", "peglali su glasačke listiće" i potom se razišli.\nTokom večerašnjeg protesta nosili su transparente "Protiv terora vlasti", "Ovo je naša zemlja", "Istina RIKnula", duvali u pištaljke i trube.\nSkup je protekao mirno, a saobraćajci su regulisali saobraćaj u ulicama gde je prolazila kolona demonstranata.\nNa skupu su bili primetni policajci u civilu, a uniformisane policije nije bilo.\nSubotičani su danas na 29. protestu "Protiv diktature" na gradskom trgu poručili da su i protiv "medijskog mraka i cenzure" u Srbiji i optužili subotičke medije da neprofesionalno obavljaju svoj posao.\nJedna od govornica na protestu podsetila je da svaka diktatura nosi i medijski mrak, a "što je država nerazvijenija, to su građani u većem mraku".\n"Sve je kontrolisano, a veliki broj novinara ne obavlja svoj posao profesionalno i objektivno. To je karakteristika nerazvijenih društava. Koliko god da je novinarstvo napredovalo, mi sada idemo unazad u vremenu. Sve je zamračeno, a to odgovara diktatorima", rekla je ona.\nOna je kazala da većina lokalnih medija i novinara ne obavlja svoj posao profesionalno i da ne izveštavaju sa protesta Subotičana, da prenose banalne stvari, a ne informacije od važnosti za građane.\n"Ne rade posao profesionalno, velika je cenzura, a neka je njima na sramotu što se bave trivijalnim stvarima. Svi lokalni mediji su neprofesionalni, osim Magločistača koji nas jedini prenosi. Ni novine, ni televizije ne prenose proteste - apsolutno smo ignorisani. Mi smo ovde 29 dana, a oni pišu o trivijalnim stvarima kao što su sniženja, a ne o stvarima koje su od važnosti za Subotičane. Ne možete ignorisati proteste koji se dešavaju svakog dana", upozorila je ona.\nDodala je da građani treba da se obrazuju i da uče da kritički prosuđuju ono što im se servira, da informacije prikupljaju iz više izvora.\nJedna od govornica je rekla da su objavljeni rezultati konkursa za kulturu i podsetila da se na sličan način odlučuje i o finansiranju lokalnih medija: da se ne zna po kojem osnovu se novac daje i ko u tim komisijama donosi odluke.\n"Smatramo da stručni ljudi treba da budu u komisijama koje odlučuju o novcu za medije, i da novac ne sme da se raspoređuje prema potrebama partijskih kadrova koji upravljaju tim medijima i kontrolišu ih, već za razvoj novinarstva i istraživačkog novinarstva", kazala je ona.\nPodsetila je da je vlast napala jednu od velikih televizija - N1, i upitala da li će posle napada na medije s nacionalnom frekvencijom, početi da napadaju i nezavisne lokalne medije.\n"Sa neadekvatnom i nefer raspodelom budžetskih sredstava za medije već je dovoljno da se prikoče mediji koji nemaju osnovna sredstva za funkcionisanje tokom godine. Ako ni to nije dovoljno, hoće li možda dolaziti lično da prete i da ulaze u kuće urednicima i vlasnicima lokalnih medija", upitala je ona.\nOna smatra da su pojedini portali u Srbiji prošli kroz velike transformacije: nekada su imali odlične tekstove, teme i adekvaten novinarski pristup, a onda su odjednom postali režimski mediji.\n"Razlog je novac i strah. SNS korak po korak pravi Severnu Koreju od naše države. Zar treba da se probudim jednog jutra i da ne mogu na internet jer je zabranjen u Srbiji? Korak po korak, sve je veći medijski mrak, sve veće zaglupljivanje ljudi", ocenila je ona.\nDanas je Svetski dana slobode medija, a ocenjuje se da je ona u Srbiji poslednjih godina u opadanju.\nTrideseti protest u Subotici "Protiv diktature" je zakazan za sutra u 19 časova, ispred zgrade Narodnog pozorišta.


Pobeda Turinaca za skok na tabeli, drugi remi Nadaljčana\nObjavljeno utorak, 26 septembar 2017 02:56\nStigao je i treći trijumf za Mladost! Nakon minimalnog poraza u prošlom kolu, Turinci su se vratili na pobednički kurs i to pobedom nad Budućnosti iz Gložana rezultatom 2:0, u susretu koji je odigran u okviru šestog kola Vojvođanske lige Sever u nedelju, 24. septembra 2017. godine.\nOsvojena tri boda uticala su i na njihov plasman na tabeli, pa tako sada Mladost sa deset bodova pored svog imena zauzima sedmu poziciju. Turinci u idućem kolu koje će odigrati u subotu, 30. septembra idu u Karavukovo gde će se sastati sa ekipom tamošnjeg Poleta, a sudija će znak za početak utaimica dati u 15 časova i 30 minuta.\nNapredak ponovo bez pobede\nGostovali su Nadaljčani u Senti istoimenoj ekipi, ali više od boda ovaj put nisu mogli. U duelu koji je odigran u okviru šestog kola PFL Subotica u nedelju, 24. septembra, Napredak je meč završio 1:1 (0:1).\nMinimalnu prednost koju su imali na poluvremenu Nadaljčani nisu uspeli da sačuvaju, pa su tako domaćini izjednačili i podelili plen na ravne časti. Sa osam prikupljenih bodova zauzimaju upravo osmo mesto na fudbalskoj lestvici prvenstva koji igraju.\nNarednu utakmicu Napredak će odigrati pred svojim navijačima, a njihov rival u nedelju, 1. oktobra od 15 časova i 30 minuta biće Panonija IM Topola.


Dražvani revizor u Leskovcu i Nišu - JuGmedia\nDržavna revizorska institucija, u skladu sa Programom revizije za 2021. godinu, započela je postupak sprovođenja 14 revizija svrishodnosti poslovanja. Postupak revizije sprovodi se za više tema, nevezano ovoga puta za opštinske i gradske budžeta.\nTako se, na primer, „Efikasnost rešavanja problema napuštenih životinja“, pored sedam gradova i institucija, sprovodi i u Leskovcu.\nA „Zaštita potrošača u oblasti snabdevanja toplotnom energijom“ sprovodi se i u u Javno komunalnom preduzeću „Gradska toplana“ Niš.\nNa radionici o trgovini ljudima i predškolci\nPobedom nad Šamotom, leskovački rukometaši sezonu završavaju na drugom mestu\nU poslednjem kolu prvog dela ove sezone Arkus lige, najbolji leskovački sportski klub je nastavio pobednički niz, budući da je sinoćna utakmicu protiv…\n26.05.2021. u 20:48\n..al’ moram da pohvalim kontrolu „napuštenih životinja“.Ali,ta kontrola trebalo bi da se obavi na celoj teritoriji Srbije.Mnogo se tih životinja „nakotilo“ili došlo sa strane.Srbija je postala „azil El dorado“\nImam utisak,da će revizori ostati bez posla,jer kad vide kako su te životinje nahranjene,udomljene,pa kako slobodno laju i reže,mogu samo da daju prelaznu ocenu.Ma kskvi prelaznu,čista desetka.


"Moma Stanojlović" prešao u komandu ViPVO - Tango Six\nProšle nedelje (04.03) je u prostorijama Remontnog Zavoda “Moma Stanojlović” održana ceremonija pretpočinjenja ove ustanove Komadni ViPVO.\nSvečenosti su prisustvovali komadant tog vida Vojske brigadni general Ranko Živak, pukovnik Vesko Raičević u ime Sektora za Materijalne resurse Ministrastva odbrane i direktor Zavoda pukovnik Đorđe Raičević.\nTom prilikom direktor Zavoda naglasio je istorijski značaj i tradiciju ove naše najstarije remontno-tehničke ustanove, ističući spremnost za dalji rad pod novom komandom, koristeći postojeće kapacitete, razvojne projekte i programe, kao i ljudske resurse.\nKomadant vazduhoplovstva najavio je novu ulogu Zavoda u nastupajućim planovima za srednjeročno održavanje i dugoročne planove nabavke savremenih borbenih sredstava. Pozdravljajući dosadašnji rad zaposlenih, general Živak istakao je važnost celokupne logističke baze srpskog vazduhoplovstva u kome “Moma” ima ključnu ulogu.\nKao neophodne kratkoročne korake u narednom periodu general Živak naveo je analizu stanja i identifikovanje hitnih problema i potreba, nabavku opreme i unapređenje infrastrukture, kao i sistemsko obezbeđivanje rezervnih delova. Prema njegovim rečima, svi zdravi ugovori će biti realizovani, dok će oni neaktivni biti preispitani. Komanda će dati punu podršku obezbeđivanju potrebnih sertifikata i, ukoliko to ne remeti prioritete našeg vazduhoplovstva, prihvataće se poslovi remonta za civilno tržište.


MNOGO SE TRUDILA ALI JOJ ŠKOLA NIJE IŠLA: Stoja išla u školu za decu sa posebnim potrebama! - MAGAZIN\nMNOGO SE TRUDILA ALI JOJ ŠKOLA NIJE IŠLA: Stoja išla u školu za decu sa posebnim potrebama!\nNije nikakva tajna da su pevači mahom neobrazovani,, ali nas je sve iznenadilo kad smo dobili na uvid svedočanstvo Stoje Novaković, koja je osnovnu školu prekinula jer nije bila u stanju da je završi... Nju je njena razredna poslala u školu za decu sa posebnim potrebama\nNA VELIKA VRATA UPLOVLJAVA U MUZIČKE VODE:\nVILA PLAČE ZA NJIM! Zmaj od Šipova otkrio\nVeć od prvog razreda kuburila je sa ocenama. Dok obično sva deca u prvom, drugom i trećem razredu budu odlična, Stojin prosek bio je 3,2, 2,8 i 2,7. Peti razred ponavljala je zbog jedinica iz srpskog i matematike, a iz drugog puta ga je jedva završila, i to sa prosekom 2,40.\n"Ne želim ništa da kažem o Stojinim školskim danima jer o njima nema šta lepo da se kaže. Ne slušam njene pesme i ne dičim se njome. Reću ću samo da je bila veoma loš učenik i da tokom prva tri razreda nije pevala u školskom horu" , govori za Svet Dobrila Milinov, Stojina učiteljica.\nIako je imala veoma loše ocene, Stoja je bila dobra i kulturna devojčica, pa je iz vladanja uvek imala najviše ocene. Ipak, i pored sve dobre volje, ona nije bila u stanju da završi osnovnu školu, pa je po preporuci razredne Vinke Krstonošić iz svoje školeĐura Jakšić prebačena u školu za decu sa posebnim potrebama 9. maj u Zrenjaninu...\nNastavak teksta pročitajte u pisanom delu Svet-a.\nTEST RANDOM: 416


Tijana Ajfon na promociji knjige\nStarleta Tijana Maksimović, poznatija kao Tijana Ajfon, koja je nedavo izašla iz zatvora u Bijeljini nakon hapšenja zbog prostitucije, prvi put se pojavila u javnosti i to na promociji knjige Jasmine Ane "Elitna prostitutka". Pojavila se kao da do pre nekoliko dana nije bila iza rešetaka upravo zbog prostitucije i ponašala se kao da se ništa nije dogodilo, a jeste.\nTijana Ajfon se na javnom događaju ponosno fotografisala kao da joj se nije dogodio skandal neviđenih razmera, bez imalo sramote i od kada je izašla sve vreme ističe gde je bila i zbog čega, a da se nimalo ne stidi svojih dela. Ona naprotiv, na promociji dodatno izaziva u oskudnoj garderobi, te je pažnju privukao njen duboki dekolte ispod koga se videlo da hapšena starleta nema ni brushalter.\nDa li je slučajno ili namerno što se Tijana, koja je uhapšena zbog prostitucije, pojavila baš na ovoj promociji, to još ne znamo, ali sigurno je jedno da se razume u tematiku.\nKako sada izgleda starleta nakon što je izašla iz zatvora pogledajte u video snimku iznad.


Federacija godišnje isplaćuje 570 miliona KM bivšim borcima – Braniteljski Portal\nNaslovnica Vijesti Bosansko-podrinjski kanton Goražde Federacija godišnje isplaćuje 570 miliona KM bivšim borcima\nFederacija godišnje isplaćuje 570 miliona KM bivšim borcima\nU Federaciji BiH prava iz boračko-invalidske zaštite uživa 95.000 korisnika. Od toga je 48.000 ratnih vojnih invalida, 42.000 je porodica poginulih branilaca i oko 5.000 dobitnika najvećih ratnih priznanja.\nU skladu s Federalnim zakonom oni imaju pravo na lične, odnosno, porodične invalidnine i naknade, a za te namjene se godišnje iz Budžeta Federacije isplaćuje oko 320 miliona KM. Uz ovo, za oko 34.000 boraca koji su ostvarili pravo na prijevremenu povoljniju penziju iz Budžeta se godišnje izdvaja 254 miliona KM.\n– To je ukupno 570 miliona KM godišnje na Federalnom nivou, također 50 miliona KM izdvajaju kantoni. To su značajna javna sredstva i javnost traži da se zna koliko se novaca isplaćuje i na osnovu čega – pojasnio je Salko Bukvarević, ministar za pitanja boraca i invalida odbrambeno-oslobodilačkog rata FBiH.\nPredsjednik Saveza RVI Tuzlanskog kantona Fahrudin Hasanović je kazao da se već šesti put vrši revizija RVI, te da su oni uvijek insistirali da se objavi spisak ko je RVI, ko je borac i da se konačno završe spiskovi.\nSačinjen je i registar učesnika odbrane, a resorno Federalno ministarstvo je podatke preuzelo iz evidencija nekadašnjeg ministarstva odbrane FBiH. Da bi se podaci objavili Ministarstvo se obratilo Agenciji za zaštitu ličnih podataka u čijem odgovoru je naznačeno da treba jasno zakonski definisati način na koji će ti podaci biti objavljeni.\nPripremljene su izmjene i dopune Zakona o osnovnim pravima boraca i članova njihovih porodica, kojim se stvara pravni okvir da Federalno ministarstvo za pitanja boraca i invalida odbrambeno-oslobodilačkog rata na web-stranici objavi podatke koje će biti moguće pretraživati po imenu i prezimenu.\n– Ime, prezime, provedeno vrijeme u oružanim snagama, pripadnost komponenti OS, kao i to da li je neko korisnik prava, invalidnine ili neke druge naknada. Ukoliko bilo koga pronađu kao lažnog korisnika da ga mogu odmah prijaviti, a naše inspekcijske službe su dužne da odmah provedu postupak – naglasio je Bukvarević.\nMinistar za boračka pitanja TK Fahrudin Skopljak je istakao da je ovo ministarstvo spremno pružiti sve što se traži.\n– Dobra je stvar objaviti registar branitelja. Mi smo u kontaktu sa Federalnim ministarstvom i sve ono što bude do Kantonalnog ministarstva mi ćemo pratiti, ispunit ćemo svoje obaveze prema registru – rekao je Skopljak.\nRegistar učenika odbrane obuhvata 577.000 branilaca koji su u jedinicama odbrane BiH boravili ili dan, ili svo vrijeme odbrane, od 18. septembra 1991. do decembra 1996. godine.\nPrethodni članakOdržan sastanak Savjeta/Vijeća Branitelja – izvještaj o radu koji je proslijeđen u Parlament FBiH\nSljedeći članakOdržan posljednji sastanak Međuresorne radne skupine za provedbu Rezolucije branitelja u FBiH


Energyobserver - UPRKOS PREVISOKIM CENAMA RASTE TRAŽNJA ZA NEKRETNINAMA U CELOM REGIONU / TRI PROSEČNE PLATE ZA JEDAN KVADRATNI METAR STAMBENOG PROSTORA / AUTOR: LJILJANA BEGOVIĆ\nVisina prosečne plate\nMeđutim, za prosečnu cenu kvadrata stambenog prostora u Srbiji morate raditi tri meseca, jer je prosečna plata 550 evra, dok je prosečna cena kvadrata 1.400 evra.\n“Što se tiče regiona, i u Sarajevu i u Zagrebu, Beogradu, cene stanova su u proseku slične. Ako je po poslednjim podacima prosečna plata u Srbiji, kako statistika kaže, 500 evra, trebalo bi da imamo tri plate da bismo došli do jednog kvadrata čija je prosečna cena oko 1.400 evra. Dakle, ako za jedan kvadrat stambenog prostora treba da izdvojite tri prosečne zarade, to znači da je cena po svim parametrima previsoka”, kaže za Biznis.rs Goran Rodić iz Građevinske komore Srbije.\nNaš sagovornik kaže da je nekada cena stanova koje je gradilo preduzeće Komgrap bila oko 750 nemačkih maraka, a da je prosečna plata bila između 500 i 600 nemačkih maraka, te da je bilo i mnogo lakše doći do stana. Danas, kako kaže, u većini zemalja regiona morate izdvojiti dve do tri prosečne plate da biste došli do jednog kvadrata stambenog prostora.\n“Postoje i ekstremi, stanovi koji se u nekim delovima Srbije, Hrvatske i Slovenije prodaju i za šest do sedam hiljada evra po kvadratu, ali kada je reč o prosečnoj ceni stanova to je uglavnom svuda slična situacija. Najbolje se u Srbiji prodaju stanovi čija je cena kvadrata oko 1.500 evra, to nisu baš centralne gradske zone, već treća i četvrta gradska zona”, navodi Rodić.\nPrema izveštaju Republičkog geodetskog zavoda za 2020. godinu, u Srbiji je u prošloj godini prodato nekretnina u vrednosti od 4,2 milijarde evra, a najskuplji kvadrat je bio 9.632 evra, i to u Beogradu na vodi. U istom periodu, 67 odsto nekretnina je kupljeno u kešu, a 33 odsto su stambeni krediti.\n“Nekretnine se u poslednje vreme plaćaju uglavnom kešom, jer se ljudi plaše da će im ušteđevina ili gotov novac koji imaju propasti. Naročito je prodaju nekretnina za keš “pogurala” pandemija. Mnogi su zbog krize prodavali svoje biznise, pa su zbog straha da im daj novac ne propadne ili se potroši, ulagali u kupovinu nekretnina. Takođe, zbog straha od inflacije, mnogi se odlučuju da svoj novac ne ulože ili oroče u banci, već u kupovinu stana ili kuće”, objašnjava Goran Rodić.\nOperativni direktor agencije City Expert Miloš Mitić kaže da je konstantan rast cena kvadratnog metra definitivno u poslednjih nekoliko godina okrenuo veliki broj ljudi, koji imaju neku vrstu štednje, ka tome da tu štednju plasiraju na tržište nekretnina.\nPored toga, u prilog ovoj tvrdnji govori i činjenica da su trenutne kamatne stope na štednju u bankama na rekordno niskom nivou i kreću se u rasponu do jedan odsto. Ova kriva se u poslednjih pet godina kreće u suprotnom pravcu u odnosu na cenu nekretnina. Tako da u takvoj postavci sve veći broj ljudi preferira ulaganje u nekretnine.\nCene nekretnina se neće mnogo menjati\nNaši sagovornici dele mišljenje da se cene kvadrata neće drastično menjati do kraja ove godine.\nGoran Rodić smatra da je moguće poskupljenje od nekoliko procenata zbog rasta cene građevinskog materijala izvesno, jer će investitori gledati da poskupljenje ugrade u krajnju cenu za kupca, da ne bi oni imali veće troškove.\n“Cena stana najviše zavisi od lokacije, to je najbitniji faktor kod formiranja cene nekretnine. Najmanja je cena izvođačka, tu su razni parafiskalni nameti, takse, cena zemljišta. Imate na Dedinju kod dvora kuću sa bazenom od 600 kvadrata po 1.000 evra kvadrat, jer ćete teško naći nekog ko će dati 600.000 evra za nju, zato što sad i oni koji imaju novca neće da se eksponiraju, jer takav iznos ne može doći iz kredita i iz redovnog radnog odnosa. Realna cena kvadrata na Novom Beogradu je od 1.800 do 2.500 evra, dok u centru ide do 3.500 evra“, zaključuje Goran Rodić. / Biznis.rs


Hamilton spreman za borbu sa Ferarijem - Sportske.net\nSvetski šampion Formule 1 vozač Mercedesa Luis Hamilton rekao je danas da je bolid njegove ekipe "korak iza Ferarijevog", što znači da ceo tim mora naporno da radi u borbi za titulu.\nLekler najbrži na novim testiranjimaOvako je Fetel izleteo sa staze u Barseloni...Sergej Sirotkin rezervni vozač RenoaFerari "izgleda jako", Hamilton nije zabrinutFetel: ''Neću započinjati nikakve probleme, verujem da ni Šarl neće...''\nFerari se poslednje dve godine tesno, ali neuspešno borio sa Mercedesom za titulu, ali je na ovogodišnjim predsezonskim testiranjima u Barseloni bio brži. Hamilton je čak tvrdio da Ferari ima "pola sekunde" prednosti.Britanac je rekao da je Ferari napravio veliki korak bolidom SF90, kao i da Mercedesov bolid nije bio optimalan.\n"Prošle godine su došli sa vozilom koje je bilo dobro, ali ove godine su uradili bolji posao. To je u redu. Nemamo ništa protiv izazova, volimo borbu, to samo znači da moramo da radimo jače. Moramo da se popnemo uz brdo, ali znamo kako to da uradimo", rekao je Hamilton, preneli su britanski mediji.Hamilton je naveo da mora da izvuče iz sebe maksimum kako bi odbranio titulu.\n"Kao vozač, sigurno, moram da vidim kako da izvučem više", dodao je petostruki svetski prvak.\nNa testiranjima u Barseloni, obojica vozača Ferarija Sebastijan Fetel i Šarl Lekler rekli su da su vozila izbalansirana, laka za vožnju i što je najvažnije, da su brza. Mercedes je odvezao najviše kilometara za dve nedelje, ali do drugog testiranja nije otkrio poboljšanja aerodinamike. Hamilton je rekao da je test bio veoma pozitivan, ali da je Ferari možda bolje iskoristio nova pravila.\n"Znamo da vozilo nije bilo optimalno u prethodne dve nedelje i da bismo mogli da ga podesimo", dodao je on.


Gas u još 450 objekata - Radio Luna\nPočetna UEko Gas u još 450 objekata\nDirektor Milan Sekulić za Radio Lunu navodi da je Užice-gas ove godine izdao više od 600 tehničkih uslova za priključenje individualnih potrošača i privrede na distributivnu gasovodnu mrežu.\nPo ovogodišnjoj akciji Užice- čistiji grad, cena priključka je 650 evra bez PDV-a(780 evra sa PDV-om). Građani je mogu platiti na 36 mesečnih rata.\nSkupština akcionara AD Užice-gas jednoglasno je 2015. godine odlučila da sprovodi akciju Užice- čistiji grad, kao doprinos borbi protiv zagađenja vazduha.\nPo rečima Sekulića, ukupno 1 330 građana je iskoristilo povoljnost i priključak platilo po akcijskoj ceni od 490 evra plus PDV, na 36 mesečnih rata.\n– Priključak od 490 evra je sigurno bio najjeftiniji u Srbiji, dok priključak od 650 evra plus PDV spada među najjeftinije. Primera radi, visina priključka na kojoj je distributer Srbija gas je 112 693 dinara i plaća se jednokratno, navodi za Radio Lunu Sekulić.\nCena priključka je definisana 2008. godine konsenzusom akcionara Užice-gas\nPodsetimo, cena priključka od 22. maja 2008. godine, jednoglasnom odlukom članova Skupštine akcionara AD Užice-gas iznosi 980 evra plus PDV. Po toj ceni je ukupno 304 objekata priključeno na distributivnu mrežu.\n– Cena priključka je nastala kao rezultat analize parametara i troškova koji opterećuju izgradnju priključka. Vodilo se računa i o trenutnim cenama u Srbiji. Uzimajući u obzir konfiguraciju zemljišta u gradu i teškoće prilikom izgradnje mreže, cena priključka je trebalo da bude još veća, ali smo se na kraju usaglasili i faktički usvojili metodologiju i važeće cene tadašnjeg NIS- Energogas, sadašnjeg Srbijagas iz 2005. godine, pojašnjava Sekulić.\nU periodu od 2009. do 2012. godine su i kotlarnice u vlasništvu JKP Gradska toplana priključene na gas. Kotlarnica na Rosuljama je konvertovana sa mazuta i priključena na gas 2019. godine.\nJKP Gradska toplana Užice trenutno ima oko 6 300 korisnika usluga, građana i privrednih subjekata. Od 12 kotlarnica Gradske toplane, devet koristi gas, dve su na pelet, dok je, druga po veličini, kotlarnica Blok Zlatibor na mazut. Zameniće je kotlarnica na gas na Međaju, ali kada tačno još nije poznato. Idejni projekat i Studija opravdanosti za tu kotlarnicu su završeni.\nDirektor JP Užice razvoj Nikola Maksimović za Radio Lunu o planovima izgradnje kotlarnice Međaj\nKako za Radio Lunu pojašnjava izvršni direktor JKP Gradska toplana Branko Filipović, na redu je izrada urbanističkog projekta za infrastrukturni most, potom sledi dobijanje lokacijskih uslova, a onda i projekat za građevinsku dozvolu. Za novu kotlarnicu na Međaju, po rečima Sekulića, Užice-gas je izdao samo tehničke uslove za priključenje.\nAD Užice-gas raspolaže kapacitetom gasa u Užicu i, kako podseća Sekulić, jedino ono može vršiti priključenje.\nUžice-gas je do sada uradio blizu deset kilometara nove distributivne mreže na tri lokacije- u gradu u Petra Lekovića i na Sarića Osoju, te na potezu Bela Zemlja i lokaciji Sevojno- Zlakusa, na području Potočanja.\n– Gas je pušten u distributivnu mrežu od grada do fabrike Prvi partizan na Dautovcu i već ima nekoliko novih korisnika, navodi Sekulić.\nZa grejanje prirodnim gasom tokom cele zimske sezone, domaćinstva u Srbiji treba da izdvoje 42 hiljade dinara, po prosečnoj ceni prirodnog gasa, navela je nedavno Agencija za energetiku.\nU Užicu je izgrađena primarna i sekundarna gasovodna mreža, pa većina gradskih naselja ima mogućnost snabdevanja gasom kao energentom. U gradu u kotlini je oko 16 000 individualnih ložišta koji su i većinski izvori zagađenja vazduha.\nŠirenje distributivne mreže preko reke Đetinje ka Zabučju je obradovalo devedesetpetogodišnjeg Miloša Šopalovića koji od prošle godine zagreva prostorije svog doma uz pomoć gasa.\n– Najbolje je grejanje na gas, ali je skuplje u odnosu na drva i ugalj. Nemaš ništa da čistiš, pritisneš dugme i sam odlučuješ kada ćeš i koliko da greješ, priča za Radio Lunu Šopalović objasnivši da su drva iziskivala više truda i rada oko nabavke, slaganja i skladištenja, čišćenja pepela od ogreva.\nIste muke sa drvima je zaboravio ove jeseni Užičanin Đorđe nakon što je njegova porodica uvela gas za grejanje domaćinstva u ulici Vuka Karadžića.\nDa bi uvela gas, sprovela instalacije, ugradila radijatore, njegova porodica je, kaže, izdvojila oko 4 000 evra. Prijavili su se na akciju Užice-gas a za priključak po ceni od 780 evra. Da troškovi budu niži, pomogla je gradska subvencija za nabavku kotla na gas.\n– Sada je sve na dugme, toplo je ujutru, imamo uvek i toplu vodu, a štedimo i struju, naveo nam je Đorđe u nezvaničnom razgovoru napomenuvši da će prema njegovim procenama za grejanje gasom ove sezone izdvojiti približno isti iznos kao i za nabavku drva.\nGrađani Užica gas plaćaju po ceni od 33, 2 dinara po metru kubnom. Od 33 distributera, Užice je na 28 mestu po ceni gasa, što je, po rečima Milana Sekulića, u kategoriji najnižih cena za javno snabdevanje malih potrošača.\nSekulić podseća da su cene gasa rezultat metodologije, propisane Zakonom o energetici, i da se definišu uz saglasnost Agencije za energetiku. Cene se nisu menjale od 2017. godine. Dostupne su na sajtu Agencije za energetiku.\nLoša izolacija kuće, stara stolarija povećavaju troškove i rasipaju energiju. Količina novca koju građani izdvajaju za grejanje bi mogla biti manja do 20 odsto primenom mera energetske efikasnosti na objektima.\nGrad Užice posredstvom javnog konkursa od 2015. godine sufinansira ugradnju termoizolacije, zamenu stolarije na porodičnim kućama, nabavku kotlova na gas i pelet. Cilj je smanjiti zagađenje vazduha.\nOve godine je oko 500 građana rešilo da na svojim porodičnim stambenim objektima primeni neku od mera energetske efikasnosti za koju lokalna samouprava daje subvenciju.\n– Najviše zainteresovanih je bilo za nabavku kotlova na gas. Za ovu meru je i bilo izdvojeno najviše sredstava, jer se prema iskustvu iz predhodnih godina to i očekivalo, navela je za Radio Lunu i RAM mrežu gradska većnica Nada Jovičić.\n– Veći je komfor, sve je na dugme, predočavaju građani prednosti korišćenja gasa.\nViše od 200 vlasnika porodičnih kuća može od lokalne samouprave dobiti do 70 000 dinara, odnosno polovinu neophodnog iznosa za nabavku kotla na gas. Grad je opredelio ove godine 14 miliona dinara za tu meru koju građani moraju da ispune do aprila naredne godine.\nGrađanima koji nameravaju da počnu da koriste gas za zagrevanje svojih domova, direktor AD Užice-gas Milan Sekulić poručuje da podnesu zahteve na vreme.\nOvogodišnja akcija Užice-gas, započeta 30. juna, trajaće do kraja godine.\nGasifikacija među prioritetima\nPodsetimo, gasifikacija je među prioritetnim načinima kojima lokalna samouprava pokušava da se bori sa prekomernim zagađenjem vazduha.\n– U gradu je trenutno na snazi odluka o korišćenju gasa za sve pravne subjekte kojima je Grad osnivač i za sve one kojima je lokalna samouprava pomogla da se priključe na gasifikacionu mrežu, podseća gradska većnica Nada Jovičić.\nGradonačelnica Užica Jelena Raković Radivojević poručuje da je težnja lokalne samouprave da narednih par godina sva domaćinstva koja koriste drvo i ugalj za grejanje pređu na korišćenje gasa ili peleta.


U Federaciji BiH ukinuto stanje prirodne nesreće - Kupreški Radio\n29.05.20 16:54 Obavijesti\nfbih ukinutostanjeprirodnenesrece bih\nVlada Federacije BiH na današnjoj telefonskoj sjednici donijela je odluku o ukidanju stanja prirodne nesreće koje je proglašeno zbog pandemije koronavirusa.\nStanje prirodne nesreće ukinuto je nakon više od dva mjeseca. Ova odluka je stigla nakon ublažavanja niza mjera, među kojima su i ukidanje samoizolacije i otvaranje granica.\nVlasti u Republici Srpskoj prošle sedmice su ukinule vanredno stanje u ovom entitetu.\nPodsjećamo, Vlada FBiH je 16. ožujka donijela odluku o proglašenju stanja prirodne nesreće radi zaštite i spašavanja ljudi i materijalnih dobara od prirodnih i drugih nesreća. Dan kasnije, 17. ožujka, Vijeće ministara BiH je, na poziv Predsjedništva BiH, proglasilo je vanredno stanje, odnosno stanje prirodne ili druge nesreće.\nTakođer, Vijeće ministara BiH nadležno je za proglašavanje prestanka stanja prirodne ili druge nesreće na teritoriji Bosne i Hercegovine, a na prijedlog Koordinacionog tijela Bosne i Hercegovine za zaštitu i spašavanje ili na zahtjev nadležnih organa entiteta ili Brčko distrikta BiH.\nNadležni i dalje apeluju na građane da se pridržavaju osnovnih preporuka, a to je držanje socijalne distance, nošenje zaštitnih maski i često pranje ruku.


Gde su, šta rade Zvezdini otpisani stranci? Mogu li Japanci da reše problem? - Sportske.net\nGde su, šta rade Zvezdini otpisani stranci? Mogu li Japanci da reše problem?\nPomalo zaboravljeni, ali još su tu, u Zvezdi...\nCrveno-beli nisu opterećeni rekordimaKrstajić dopunio spisak, pozvao još dvojicu, Zvezda ima novog reprezentativca!Zvezda počela sa treninzima, Jovančić veruje u još dužu serijuPoruka Nemcima - Ovaj Srbin će biti bolji i od Luke Jovića?!Neslavan debi Pavkova, Sane dobro prošao!\nCrvena zvezda ove sezone ostvaruje odlične rezultate, trener Vladan Milojević ima veliki i kvalitetan izbor igrača, toliko kvalitetan, da je u mogućnosti da se odrekne usluga i takvog igrača kakav je Brazilac Džonatan Kafu, koji se od dolaska u Zvezdu prošlog leta nije uklopio u koncepciju šefa struke crveno-belih.\nUz Kafua, ''otpisan'' je još jedan stranac, štoper Rašid Sumaila i njih dvojica ovog proleća treniraju odvojeno od ekipe, čekajući kraj sezone i definitivan rastanak sa Zvezdom. S obzirom da nisu pravili nikakve probleme posle odstranjivanja iz ekipe, i dalje mogu da računaju na isplatu svojih zarada po ugovoru.\nOvih dana pojavila se mogućnost da bi njihov status, ili bar jednog od nih, mogao da se reši i nešto ranije, pre okončanja tekuće sezone.\nNaime, prelazni rok u Japanu traje do 29. marta, a kako prenosi ''Žurnal'', tamošnja Kašiva Rejsol zainteresovana je da u svoje redove dovede Džonatana Kafua.\nAli, da bi se njihova želja ispunila, morali bi najpre da se sa Bordoom dogovore oko obeštećenja, a pretpostavljamo da Zvezda ne bi pravila nikakve smetnje da se taj transfer realizuje.\nIsti izvor navodi da je i Sumaila bio zainteresovan da se preseli u Japan, jer kako se navodi, ''ne bi imao manju platu nego u Zvezdi''. Ipak, list zaključuje da kako sada stvari stoje, ''od tog posla nema ništa''.


Održane radionice u Zrenjaninu i Kanjiži - Stanište ekološki centar\nOdržane radionice u Zrenjaninu i Kanjiži\nU okviru projekta “Banatska platforma”, u gradskoj kući u Zrenjaninu (23. novembar 2016) i u Domu omladine u Kanjiži (24. novembar), održane su nove regionalne radionice za Severnobanatski i Srednjobanatski okrug, na temu učešća lokalnih zajednica u pristupnim pregovorima Srbije i EU. Cilj radionica bio je upoznavanje predstavnika lokalnih samouprava, ekoloških, poljoprivrednih i poslovnih udruženja, sa kriterijumima za članstvo u EU i dokumentima koji nastaju u procesu pregovora.\nObjašnjen je razvoj zajedničkih politika i odnosa između država članica, kroz istoriju produbljivanja i proširivanja EU, kao i kriterijumi iz Kopenhagena i Madrida, i posebni kriterijumi za Zapadni Balkan. Takođe, prikazani su i analizirani dokumenti iz procesa pregovora Srbije i Hrvatske sa EU – Izveštaj o napretku za 2016. godinu (Srbija), Skrining izveštaji za poglavlja 11 i 27, Post-skrining dokument za poglavlje 27 (Srbija), Merila za otvaranje poglavlja, Pregovaračke pozicije za poglavlje 23 (Srbija) i 27 (Hrvatska), i Ugovor o pristupanju (Hrvatska).\nPred ukupno 35 učesnika, o ovim temama govorili su predstavnici EC “Stanište” i Centra za evropske politike iz Beograda. Lokalne partnerske organizacije su Lokalni ekološko-edukativni izazov iz Zrenjanina i “Zeleni svet” iz Kanjiže.\nBanatska platforma – Nove radionice u Zrenjaninu i Kanjiži\nEC “Stanište” analizira finansiranje životne sredine u 2015. godini


Sremskomitrovački portal Koncert Dečjeg hora „Sirmijumarta“ - Sremskomitrovački portal\nKoncert Dečjeg hora „Sirmijumarta“\ndeca, hor, koncert\nDečji hor „Sirmijumarta“ će 16. novembra u 19 časova u Galeriji „Lazar Vozarević“ izvesti muzičku dramatizaciju „Igrajmo se koncerta“. Organizator programa je Centar za kulturu „Sirmijumart“. Ulaz je slobodan.\nOvaj veseli i razigrani koncert predstavlja svojevrsno putovanje kroz prošlost, sadašnjost, nesvakidašnje obrte i raspevane zavrzlame koje samo deca mogu da stvore. Biće to prilika da se putovanju, i kao slušaoci i kao aktivni učesnici, priključe svi koji žele.\nAutori teksta muzičke dramatizacije su Tamara Pajkanović, koja je i dirigent Dečjeg hora „Sirmijumarta“, i Radmila Rakita.


PEFKOHORI APARTMANI-VILA DIANA\nVila Diana se nalazi na najlepšoj i najatraktivnijoj lokaciji u Pefkohoriju, u jednoj od najstarijih, prvoizgradjenih ulica ovog turističkog centra, na samo stotinak metara od plaže. Zahvaljujuci agenciji TIM Travel, vila Diana je u ponudi gostima iz Srbije, nakon što je dugi niz godina bila rezervisana samo za turiste iz zapadnoevropskih zemalja. Pored visokog kvaliteta smeštaja koji nudi, vila je i delimično renovirana 2011. godine.\nNa drugom spratu vile nalaze se novoizgrađeni, moderno opremljeni trokrevetni (grčki bračni i standarni krevet) studiji, završeni u aprilu 2017. godine. Svi poseduju rolo čajnu kuhinju koja se nalazi u hodniku, TWC, klima uređaj (uz doplatu), TV, kao i terasu sa garniturom za sedenje. Studiji su orijentisani ka dvorištu ili ka moru.


Ovo je pregled DELA TEKSTA rada na temu "Akcije". Rad ima 8 strana. Ovde je prikazano oko 500 reči izdvojenih iz rada.\nUDIO U KOMPANIJI\nAkcije su dio kompanijskog kolača. Kada ih kupite, pripada vam deo kompanije.\nAkcionari kompanije, a to je ponekad hiljade ljudi i institucija, suvlasnici su u kompaniji, odnosno poseduju jedan njen dio, Oni kupuju akcije očekujući da će ostvariti dobit ako kompanija bude uspješno poslovala. Kompanija može da emituje dvije osnovne vrste akcija: obične i prioritetne.\nObične akcije su vlasničke hartije od vrijednosti koje prvo prodaje kompanija a poslije njima trguju investitori. Kada investitori kupe akcije, oni očekuju da im kompanija isplati dividendu koja predstavlja dio ostvarene dobiti kompanije. Pored toga, vlasnici običnih akcija očekuju da će njihova ciljena skočiti, pa će samim tim i sredstva koja su uložili u kupovinu tih akcija više vrijediti. Iako niko ne može da vam garantnje da ćete kupovinom običnih akcija ostvariti dobit, u praksi se pokazalo da investiranje u ove akcije vremenom donosi veći prihod od nekih drugih vrsta ulaganja. Kada kupnju akcije, investitori se izlažu dvostrakom riziku: da kompanija loše posluje i da cijene akcija počnu da padaju. U najgorem slučaju može im se desiti da izgube sredstva koja su uložili u kupovinu akcija, ali ništa više. Akcionari ne odgovaraju za dugove koje napravi kompanija i u tim dugovima učestvuju samo do visine sredstava koja su investirali u kompaniju. Kada kompanija odluči da proda svoje akcije, dio kontrole nad kompanijom prelazi u ruke akcionara koji su kupili akcije, a njih interesuje samo dobit koju će ostvariti kompanija i iznos dividende koji treba da im bude isplaćen. U zamjenu za deo kontrole nad kompanijom koja se prenosi na akcionare, kompanija od njih dobija sredstva koja su joj potrebna za dalji razvoj i unapređenje poslovanja.\n„Vlasnici običnih akcija učestvuju u podjeli dobiti kada kompanija uspješno posluje, Vlasnici običnih akcija izloženi su riziku ako kompaniji lose krme.\nl prioritetne akcije su vlasničke hartije od vrijed nosti koje emituje kompanija i kojima trguju investitori. Od običnih akcija razlikuju se po tome što je rizik kome se izlažu investitori koji ih kupuju manji od rizika po osnovu kupovine običnih akcija, ali je zato limitiran prihod koji se na osnovu njih ostvaruje. Njihovim vlasnicima isplata dividende zagarantovana je i ona im se isplaćuje prije nego što se dividenda isplati vlasnicima običnih akcija. Kod prioritetnih akcija, međutim, iznos dividende ne uvećava se srazmjerno visini dobiti koju ostvari kompanija, a i cijene ovih akcija sporije rastu. Međutim, vlasnici prioritetnih akcija imaju veće izglede da povrate dio svoje investicije ako kompanija propadne.\nIsplata dividende je zagarantovana. Iznos dividende ne uvećava se srazmjerno visini dobiti koju ostvari kompanija.\nVrijednost akcija mijenja se u svakom trenutku u zavisnosti od tržišnih uslova, zapažanja investitora i mnogih drugih faktora. Ako investitori ulažu sredstva u akcije kompanije zato što smatraju da će kompanija dobro poslovati, vrijednost tih akcija skače. Ali ako investitori misle da su poslovni izgledi kompanije loši i ne investiraju u njene akcije ili ako počnu da prodaju akcije koje već posjeduju, cijena tih akcija pada.


Smrt dečaka iz Loznice - poslednja opomena ministru zdravlja\nSmrt dečaka iz Loznice – poslednja opomena ministru zdravlja\nMUP Srbije u saradnji sa nadležnim Tužilaštvom sprovodi istragu o smrti osmogodišnjeg Radenka Nikodinovića, potvrđeno je Tanjugu u MUP-u.\nPo okončanju istrage MUP i Tužilaštvo će bavestiti javnost o njenom ishodu.\nSrpski premijer Aleksandar Vučić izjavio je danas da je smrt malog Radenka iz Loznice užasan i zastrašujući slučaj, koji e u Srbiji više ne sme ponoviti.\nTo je, istakao je, poslednja opomena i ministru zdravlja i ostalima.\n“Tako nesto ne može da se dogodi, znam da se dešava i u svetu i da ima takvih slučajeva, ali u Srbiji to ne sme da se dogodi”, rekao je Vuičić napomenuvši da je i to bila jedna od tema današnje sednice vlade.\nSlučaj je užasan, ponovio je premijer i dodao da je od ministra Zlatibora Lončara zatražio poseban angažman ako bi se ubuduće poštovale sve procedure.\nLončar je nakon posete porodilištu “Dragiša Mišović” rekao da je izveštaj prosleđen Sudu časti Lekarske komore Srbije, koji će odlučiti da li će lekaru biti oduzeta licenca, odnosno da li će moći da nastavi sa radom.\nUpitan da li je ljut zbog “packi koje je danas dobio od premijera”, Lončar je rekao da nije ljut i da je premijeru rekao da najmanje što može da učini u ovom slučaju je da ne bude na ministarskom mestu, navodeći da sistem mora da funkcioniše, bez obzira ko je ministar.\n“Imamo alarmantno stanje u unutrašnjosti Srbije, najbolji lekari iz Beograda odlaziće ubuduće jedom nedeljno u vizite u bolnice u unutrašnjošti”, najavio je ministar zdravlja.\n“Morali ste da napravite nešto gde ne možete da se oslonite ni na kakva iskustva. Treba da radimo slučajeve od pre 50-60 godina i da to stavimo u pravni okvir. Želeli smo da sve ispoštujemo, da što više stvari stavimo u taj zakon”, rekao je Lončar.\n“Postojale su neke primedbe koje se ispravljaju, da li će svi biti zadovoljni i da li će ga svi pohvaliti, ne znam, ali je krajnje vreme da izađemo sa tim, jer smo ga usaglasili sa onima koji su imali najveće primedbe”, rekao je Lončar.\nPovodom projekta “Bebo, dobro došla na svet”, koji omogućava elektronsku prijavu novorođenčadi, Lončar kaže da je to još jedan od načina da se spreči krađa beba.\n“Pored duplih protokola koje smo uveli, ovo je dodatni način zaštite beba”, rekao je Lončar.\nLekar Opšte bolnice u Loznici načinio je greške i neuredno upisivao procedure u lečenju Radenka Nikodinovića (8), prenosi “Blic“.\nOsmogodišnji dečak je preminuo posle preloma ruke verovatno zbog posledica sepse.\n“Blic“ javlja da je preliminarne rezultate istrage objavila inspekcija Ministarstva zdravlja.\nKako se navodi, lekar nije radio po protokolu, odnosno dekurzus nije vođen kako treba.\nUkoliko se ustanovi da je dete preminulo usled greške lekara, izveštaj stručnjaka biće dostavljen i Lekarskoj komori Srbije, koja bi trebalo da odluči o daljem radu ovog lekara, a rezultati obdukcije će se naknadno znati.\nDečak je ruku polomio u nedelju 2. oktobra, a preminuo je šest dana kasnije na Institutu za majku i dete u Beogradu.\nI premijer Srbije Aleksandar Vučić saopštio je da ovakvi slučajve ne smeju da se dešavaju.\nTo je, kako je rekao, bila i tema na današnjoj sednici vlade, dodajući da taj slučaj sve užasnuo.\n“Lično sam tražio od Lončara poseban angažaman i donošenje odluka u Ministarstvu zdravlja, a videćemo i da ubuduće profesori i najeminentniji stručnjaci odlaze redovno u unutrašnjost, svuda, te da će morfati da se poštuju sve procedure”, rekao je Vučić.\nNeki su, rekao je, pisali o tome kako su se ponašali roditelji dečaka, primetivši da bi se svako tako i još gore ponašao da se njegovom detetu tako nešto dogodilo.\nJer, kako je naveo, nije normalno da dete polomi ruku i da zbog toga strada, neko mora da snosi posledicem, zaključio je Vučić.\n11.10.2016 u 14:29 / Odgovori\npa nije ga lose vodjen dekuryus usmrtio pobogu\nsmrt dečaka u Loznici


Određena mjera pritvora optuženom Milomiru Savčiću - Sud Bosne i Hercegovine\nNaslovna Vijesti Određena mjera pritvora optuže...\nSud Bosne i Hercegovine je dana 9.8.2021. godine donio rješenje kojim su prema optuženom Milomiru Savčiću ukinute mjere zabrane, a usvojen prijedlog Tužilaštva Bosne i Hercegovine od 2.8.2021. godine za određivanje mjere pritvora u smislu člana 126.f stav 2. ZKP BiH zbog nepoštivanja izrečenih mjera zabrane iz člana 126.a stav 1. tačka c) ZKP BIH, kojim mjerama je optuženom zabranjeno kontaktiranje sa svim predstavnicima printanih i elektronskih medija o činjenicama koje se odnose na ovaj krivični postupak, kao i javna obraćanja u vezi s ovim postupkom. Optuženom Milomiru Savčiću je po prijedlogu Tužilaštva BiH određena mjera pritvora iz razloga predviđenih članom 132. stav 1. tačka b) ZKP BiH, odnosno zbog bojazni da će uništiti, sakriti, izmijeniti ili krivotvoriti dokaze ili tragove važne za krivični postupak, te zbog naročitih okolnosti koje ukazuju da će ometati krivični postupak utjecajem na svjedoke, saučesnike ili prikrivače, a ne zbog opasnosti od bjekstva.\nPovodom učestalih medijskih upita, obavještavamo da je Sud zaprimio službenu zabilješku Sudske policije Bosne i Hercegovine u kojoj se navodi da optuženi Milomir Savčić nije pronađen na kućnoj adresi, te da iz tog razloga nije sproveden do pritvorske jedinice po naredbi Suda. Imajući u vidu navedeno, Sud je donio naredbu za raspisivanje međunarodne potjernice.


sreda, 18. april 2018. 16:20h\nPredstavnici Demokratske stranke Srbije Milica Barbu i Miloš Đurin prisustovali su kao delegati na Kongresu Demokratske zajednice mladih Evrope (DEMYC), koji je održan u Podgorici, 13. aprila.\nPredstavnici Demokratske stranke Srbije Milica Barbu i Miloš Đurin prisustovali su kao delegati na Kongresu Demokratske zajednice mladih Evrope (DEMYC) DSS\nDomaćin Kongresa bila je Nova srpska demokratija.\nDemokratska zajednica mladih Evrope je osnovana 1964. godine i druga je najstarija organizacija mladih u svetu. Sedište joj je u Briselu i članica je Evropskog parlamenta. Ona okuplja konzervativne stranke, stranke desnog centra i demohrišćanske stranke.\nOsim Demokratske stranke Srbije, članovi Demokratske zajednice mladih Evrope su još 44 stranke: Narodna stranka španskog premijera Rahoja, Napred Italija bivšeg italijanskog premijera Berluskonija, Nova demokratija iz Grčke, Fides mađarskog premijera Orbana, Mlada Garda Jedinstvene Rusije predsednika Putina, dok su iz regiona prisutni Nova srpska demokratija iz Crne Gore, Srpska demokratska stranka iz Republike Srpske, VMRO-DPMNE iz Makedonije...\nZa predsednika Demokratske zajednice mladih Evrope izabran je Španac iz Narodne stranke, Havijer Hurtado Mira, dok je za potpredsednika izabran Miloš Đurin, član Izvršnog odbora Demokratske stranke Srbije, inače iz Pančeva.\nPodsećamo da je Đurin pre samo mesec dana bio član međunarodne ekspertske grupe na predsedničkim izborima održanim u Ruskoj Federaciji.\nAutor: Saopštenje DSS\ndemokratska zajednica mladih evrope


Novinari u obilasku hotela Čedi Luštica Bay\nNovinari crnogorskih medija posjetili su prvi od sedam hotela u novom gradu na Jadranu, Luštici Bay – hotel Čedi /The Chedi Luštica Bay/, koji je tokom vikenda počeo sa radom i primio prve goste.\nThe Chedi hotel je smješten u samom centru Marine u Luštici Bay, novoj jedinstvenoj destinaciji švajcarske kompanije Orascom Development AG-a. Čedi je prvi ultraluksuzni hotel na poluostrvu Luštica i jedan od najvećih u Boki.\nSastoji se od 111 soba i apartmana, dva restorana, dva bara i konferencijskog i poslovnog centra visoke tehnologije, welness i spa centra sa unutrašnjim bazenom i grijanim spoljnjim infiniti bazenom. Hotel takođe nudi plažu i prostor za sunčanje, te direktan pristup mirnom šetalištu i marini.\n„Veoma smo uzbuđeni zbog činjenice da smo tokom ove nedjelje dočekali prve goste, iz Belgije i Njemačke, u ovom divnom ambijentu Čedija ali i okruženja koje čine naša marina, promenada i komercijalni sadržaji. Imali smo veoma dobru saradnju sa svim partnerima tokom proteklih godinu i po koliko je trajala izgradnja hotela i želim da im se zahvalim na tome. Ovo je bio jako veliki posao i u nekim momentima na gradfilištu hotela je bilo i oko 500 radnika. Bili smo veoma pažljivi tokom otvaranja, imali smo takozvano „meko“ otvaranje, jer smo željeli da osiguramo da smo u stanju da ponudimo najbolju moguću uslugu i iskustvo našim gostima. Interesovanje za hotel je veliko, i polovinom avgusta će svi hotelski kapaciteti biti u potpunosti popunjeni. Pored otvaranja hotela tokom vikenda, mi smo uložili već značajne napore u saradnju sa lokalnom zajednicom. Prva inicijativa u tom smislu se odnosi na lokalne umjetnike koji su angažovani na uljepšavanju enterijera našeg hotela“, rekao je Mark di Ruijter /Marc de Ruijter/, generalni menadžer Čedija.\nOd kulinarske umjetnosti do pažljivo odabrane tehnologije, hotelski sadržaji su na nivou onoga što se očekuje od najekskluzivnijeg hotela u Crnoj Gori, čemu će poseban pečat dati crnogorsko gostoprimstvo i usluga. The Chedi Luštica Bay je najbolji bijeg ka jednoj od najcjenjenijih destinacija u Evropi. To je hotel za savremenog putnika, koji pruža sadržaje od pet zvjezdica, efikasnu uslugu i prostore za rad i odmor u opuštenom ambijentu.\nU hotelu radi oko 160 zaposlenih iz 15 zemalja, od čega je više od 25 odsto iz Crne Gore.\nNovim luksuznim hotelom sa 5 zvjezdica na prestižnoj lokaciji u Crnoj Gori, u Luštici Bay, kompanija GHM koja upravlja brendom Chedi, inicijalno osnovanim u Aziji i na Dalekom Istoku, nastavila je širenje u Evropi. Čedi Luštica Bay je njen drugi evropski hotel, budući da je prvi otvoren u švajcarskom Andermatu.\nHotel je dizajnirao priznati TVS Design studio iz Atlante u SAD dok unutrašnje uređenje potpisuje GG&Grace studio sa poslovnicama u Rimu, Kairu i Maroku. U gradnji su korišteni materijali koji naglašavaju originalnu priobalnu lokaciju. Mješavina smjelih nijansi bijele boje sa prirodnijom primarnom paletom daju hotelu jedinstveni karakter i pružaju gostima trenutak opuštanja i inspiracije.\nOvog ljeta u Marini Luštica Bay dostupna su 52 veza za motorna plovila i jedrenjake dužine do 35 metara. Ponuda ove marine uključivaće 176 vezova, jahting klub i objekte za posadu, tim u marini koji pruža pomoć 24 sata i na više jezika, lokalne usluge popravke i održavanja, objekte vodovoda i obezbjeđivanja napajanja, cjelodnevno obezbjeđenje, pristup bežičnoj internet mreži.\nU marini će tokom ovog ljeta biti otvoreno i barem 90% maloprodajnog i komercijalnog prostora ukupne površine od oko 1500 m2. U ponudi će biti različiti sadržaji, uključujući administrativne poslove i usluge u vezi sa marinom (posredovanje, prodaja, usluge, prodaja nautičke opreme), restorani i kafići, prodavnice odjeće i opreme za domaćinstvo, zlatara, kozmetički salon, prodavnice kozmetičkih proizvoda, galerija, prodaja nekretnina, zdravstveni centar i supermarket.\nLuštica Bay nudi smještaj na pjeni od mora, hotele, vezove, a privlačna atrakcija biće prvi golf teren sa 18 rupa u Crnoj Gori koji je dizajnirao Geri Plejer.


MEI - Arhiva aktuelnosti - J. Joksimović: Razvojna saradnja sa Francuskom u strateškim oblastima\nJ. Joksimović: Razvojna saradnja sa Francuskom u strateškim oblastima\n12. maj 2020. | Beograd\nRazvojna saradnja u svim segmentima i strateškim oblastima sa Francuskom, koja je donirala 8,3 miliona evra za idejni projekat prve faze beogradskog metroa sa procenom uticaja na životnu sredinu, nesumnjivo pokazuje da ta zemlja prepoznaje i Srbiju kao jednog od najvažnijih kandidata za članstvo u EU, izjavila je danas ministar za evropske integracije Jadranka Joksimović.\n„Očekujemo i dalje pomoć Francuske na evropskom putu Srbije“, rekla je Joksimović nakon što je zajedno sa potpredsednicom vlade i ministarkom građevinarstva Zoranom Mihajlović i ambasadorom Francuske Žan-Lujem Falkonijem potpisala Sporazum o donaciji od 8,3 miliona evra za realizaciju i finansiranje projekta beogradskog metroa između Vlade Srbije i Vlade Francuske.\n„Ovaj projekat je dobro poznat svima u Beogradu, dugo se o njemu priča, bio je nekada i osporavan, ali to nam je najpotrebnije u Beogradu za održivu transportnu infrastrukturu. To su projekti koji svuda traju dugo i ne završavaju se preko noći. I zato je važno da imamo strateškog partnera u Francuskoj“, rekla je Joksimović, koja je Nacionalni IPA koordinator i koordinator donatorske i razvojne pomoći.\nIstiče da sarađujemo s Francuskom u brojnim oblastima, kao i strateški važnim reformskim oblastima, što posebno govori koliko Francuska uvažava Srbiju i reforme sprovedene u Srbiji.\n„Upravo se vidi u činjenici da se angažuje i da je zainteresovana da ulaže i pomaže ovako važne, velike i strateške infrastrukturne i druge projekte u Srbiji.\nKako je rekla, to ne bi bilo moguće niti izvodljivo da Srbija nije preduzimala ozbiljne i suštinske reforme koje nisu bile deklarativne i samo na papiru, već napravile od Srbije zemlju sa kojom mnogi hoće da sarađuju i u koju hoće da investiraju i žele da nam pomognu da što pre dostignemo nivo razvoja koji je poželjan za naše građane.\n„Ali, i da se približimo nivou razvoja u raznim oblastima zemljama EU“, navela je ministar.\nDodaje da je 8,3 miliona bespovratna pomoć, odnosno razvojni grant, kao i da treba da rezultira idejnim projektom prve linije metroa - prva faza, sa studijom i procenom uticaja na zaštitu životne sredine.\nDodaje da je to veoma važno pošto se sada u EU najviše govori o zelenoj agendi i nastojanjima da se evropska ekonomija transformiše u cirkularnu ekonomiju, kao i da i Srbija traži svoje mesto u zelenoj agendi Evrope.\n„Očekujemo da će iz EU biti značajnih sredstva usmerenih na ovaj deo projekata za životnu sredinu“, rekla je Joksimović.


Tivat obilježava Evropsku nedjelju mobilnosti: "Pješačite sa nama" :: Društvo\n12.09.2019. 16:38 ➔ 18:37\nTivat obilježava Evropsku nedjelju mobilnosti: "Pješačite sa nama"\nNizom akcija kojima se promoviše održivi transport i apeluje na promjene ponašanja u saobraćaju, u Tivtu će biti obilježena Evropska nedjelja mobilnosti (16 – 22. septembar) koja se ove godine organizuje na temu bezbjedno pješačenje i bicikliranje dok je slogan kampanje: Pješačite sa nama!\nU organizaciji Sekretarijata za komunalne poslove, saobraćaj i energetsku efikasnost i asistenciju Sekretarijata za planiranje i održivi razvoj obilježavanje ove evropska inicijative počeće u ponedjeljak, 16. septembra okruglim stolom na temu „Fotonaponski potencijal u lokalnoj zajednici kao faktor poboljšanja energetske efikasnosti, urbane mobilnosti i društvene odgovornosti”.\nCilj događaja je, kako su objasnili, podsticanje korišćenja solarne energije u transportu.\nU utorak, 17. septembra planiran je „Street day“, odnosno dvočasovno zatvaranje centralne gradske ulice radi promocije ekoloških, društvenih, kulturnih i rekreativnih aktivnosti.\nU svrhu upoznavanje djece sa značajem zaštićenih prirodnih dobara, druženja u prirodi i promocije obnovljivih izvora energije, u srijedu, 18. septembra je predviđen Eko kamp i posjeta učenika osnovnih škola zaštićenom prirodnom dobru “Ulcinjska Solana” i Vjetroparku “Možura”.\nAkcija „Svi na katamarane“ i besplatna vožnja solarnim brodovima koji obavljaju linijski prevoz putnika iz Tivta, biće upriličeni u četvrtak, 19. septembra.\nDan kasnije, u II dalmatinskoj ulici od 9 do 11 sati za učenike osnovnih škola biće organizovano takmičenje u savladavanju biciklističkog poligona i tematska likovna radionica za djecu predškolskog uzrasta pod nazivom „Savladaj prepreke – vozi bicikl“.\nPromovisanje planinarenja i planinarskih staza na brdu Vrmac, u okviru akcije „Planinarimo zajedno“ biće organizovano putanjom Gornja Lastva – Sv. Vid – Gornja Lastva u subotu, 21. septembra.\nPosljednjeg dana akcije, u nedjelju, koja je inače međunarodni Dan bez automobila, rezervisan je za međunarodnu biciklističku trku za žene i rekreativnu trku na pet kilometrara. Ulesnici ove akcije koja će se organizovati na ruti šetalište Pine – Donja Lastva – šetalište Pine su Fancy Women bike ride i Atletski klub Tivat.\nEvropska nedjelja mobilnosti je manifestacija kojom se promovišu alternativni vidovi saobraćaja u odnosu na motorizovani saobraćaj na fosilna goriva. Cilj Evropske nedjelje mobilnosti je da se promotivnim manifestacijama i sprovođenjem makar jedne trajne mjere održive urbane mobilnosti učini napor da se smanji korišćenje putničkih automobila i poboljšaju uslovi za javni saobraćaj, kretanje biciklista i pješaka.\nOd prvog pojavljivanja 2002, uticaj Evropske nedjelje mobilnosti konstantno raste, kako u Evropi, tako i širom svijeta. Kampanja je 2018. oborila sopstveni rekord – 2792 grada iz 54 zemlje organizovali su aktivnosti u okviru nedjelje mobilnosti.\nTivat ovu akciju obilježava već četvrtu godinu za redom i nakon uspijeha postignutog 2017. kada je nominovan među tri najbolja u kategoriji Evropskih gradova do 50.000 stanovnika, nastavlja i ove godine sa još ambicioznijim programom.


Aerodrom „Nikola Tesla“ uvodi letnji red letenja 2018. - TU Magazin\nAerodrom „Nikola Tesla“ uvodi letnji red letenja 2018.\nBy redakcija on\t Mar 27, 2018 DOGAĐANJA, SRBIJA, TURIZAM\nNa aerodromu „Nikola Tesla“ Beograd stupio je na snagu letnji red i režim letenja, a najznačajnije promene u redu letenja nacionalne aviokompanije Air Serbia su znatna povećanja broja nedeljnih letova u špicu letnje sezone.\nAerodrom „Nikola Tesla“ Beograd će od 26. marta od 27. oktobra 2018. primenjivati letnji red letenja, a letove iz Beograda imaće 32 avio-kompanije koje imaju redovne polaske ka 70 aerodroma u Evropi, Severnoj Africi, Bliskom i Dalekom istoku, kao i prema Sjedinjenim Američkim Državama.\nLetnji red letenja podrazumeva i da će Air Serbia unaprediti sezonu letovima za Hamburg i Sankt Peterburg, a broj letova za Bukurešt biće uvećan za četiri nedeljna leta, Cirih za tri nedeljna leta, Prag i Zagreb za dva leta nedeljno, a za jedan će biti uvećan broj nedeljnih letova za Atinu, Brisel, Milano, Njujork, Sankt Peterburg, Štutgart i Tiranu. Kao novina, još se navodi uvođenje sezonskih letova za Pulu, Split i Dubrovnik.\nAviokompanija Hainan ovogodišnju letnju sezonu počinje saobraćanjem ka Pekingu, dok će letovi za Teheran biti prošireni i pojačani uvođenjem još jedne, treće iranske avio-kompanije koja će putnicima nuditi direktne letove ka ovoj zemlji sa beogradske vazdušne luke.\nKao redovne linije, na koje neće uticati letnji režim rada, uvode se letovi za Bazel, koje će obavljati avio-kompanija EasyJet, kompanija Croatia Airlines započinje saobraćanje ka Splitu, kompanija Ellinair za Iraklion, a Eurowings kreće sa letovima ka Štutgartu.


Veliki broj današnjih milijardera za svoj uspeh u velikoj meri mogu da zahvale jednoj životnoj veštini – prodaji.\nNaime, većina njih pre nego što su zaradili svoje prve milione u ranijim fazama života radili su u prodaji, pokazali su rezultati istraživanja, piše Novac.hr.\nTako su dva od tri ispitanika otkrila da su im veštine koje su naučili za vreme rada u prodaji uveliko pomogle u stvaranju današnjeg bogatstva, a jedan od ispitanika je rekao da 70 odsto svog uspeha može da zahvali upravo veštini prodaje.\nU prodaji nisu radili samo poznati direktori multinacionalnih kompanija, u ovoj struci okušali su se i neki glumci poput Džoni Depa, Dženifer Aniston, koji su pre svoje glumačke karijere radili u telefonskoj prodaji.\nRid Hejstings, izvršni direktor Netfliksa, pre pokretanja najpoznatijeg servisa za gledanje filmova i serija radio je kao prodavac usisivača.\nHarvard dokazao: “Open space” kancelarije su GLUPE, najveća podvala ikada


Mićunović demantuje spekulacije da odlazi iz DS – Nadlanu.com\nMićunović demantuje spekulacije da odlazi iz DS\nObjavljeno 27. feb 2013. / 14:44:46\n“Ja ako nešto nameravam ja to kažem, a pošto u tom smislu ništa nisam rekao onda to znači da i ne nameravam. Ja sam DS osnovao, zajedno sa još nekim ljudima, ona je moja kuća. Ako me neko odande istera, to je druga stvar, a ja da odem iz nje i prepustim je drugima kao domaćinima a ja da budem stranac, to sigurno neću”, izjavio je Mićunović novinarima.\nOn je posle predstavljanje monografije sa njegovim intervjuima “Dijalog s javnošću” istakao da ima kritički stav prema nekim dešavanjima u DS, ali da se\nnada da će se u DS tolerisati ono što govori, jer to uvek čini u interesu stranke i većeg dela društva.\n“Ja sam bio i protiv isključnja ljudi iz DS, dao sam agumente i svoje stavove ne menjam lako, niti iko može da me disciplinuje. To ne ugrožava stranku, već govori o tome da se može diskutovati i razumevati”, obasnio je Mićunović.\nOsvrćući se na slučaj Dušana Petrovića, koji je u parlmentu formirao svoj\nposlanički klub, Mićunović je rekao da ako nekoga isključite iz stranke ne možete da mu zamerite što pravi svoju stranku, jer ima legitimno pravo da brani svoje ideje i da se organizuje.\nIzrazivši nadu da će DS izdržati unutrašnja previranja i proces traženja opozicionog identiteta, Mićunović je rekao da bi na narednoj skupštini stranke trebalo da bude jasno postoji li sluh za potrebu okupljanja svih demokratskih snaga u Srbiji.\n“Važno je videti da li smo u stanju da okupimo sve demokratske resurse, jer smo na udaru restauracije koja će se pojaviti kroz desni blok koji želi da ide protiv evropskih vrednosti, koji je konzervativan i koji nas dobrim delom vraća unazad”, upozorio je Mićunović.\nDesnica će u Srbiji, kako očekuje, nastaviti da jača zbog krize u kojoj se drušvto\nnalazi i neuspeha vlade da rešava sva ta pitanja, zbog čega je važno da kao protivsnaga postoji snažan demokratski front.\nOn je upozorio na sve intenzivnija “spinovanja vladajućih partija posredstvom tabloida” koja za cilj imaju cepanje i usitnjavanje stranaka opozicije, ali i izrazio veru u mudrust unutar DS.\n“Verujem da smo u situaciji kada luksuz velikog cepanja ne bi koristio demokratskom frontu. Politiku treba shvati kao borbu ideja i koncepata ali ona mora da bude na jednom normalnom nivou. U velikim strankama nije moguće održavati onu vrstu prijateljske kohezije koja je moguća u malim strankama, a postoji i loša društvena klima borbe svakoga protiv svakoga, ali moramo se oko nekih principa ujediniti i voditi dijalog”, zaključio je Mićunović.


IZETBEGOVIĆ SPREMA ORUŽJE: U slučaju da Republika Srpska krene putem Katalonije, borićemo se! • HAPPYTV.RS\nIZETBEGOVIĆ SPREMA ORUŽJE: U slučaju da Republika Srpska krene putem Katalonije, borićemo se!\nU slučaju da Republika Srpska krene putem Katalonije i proglasi nezavisnost, Izetbegović kaže da će raditi ono što će raditi sve patriote u toj zemlji - braniti ono na šta smo stekli pravo borbom od 1992-1995. pa i samim Dejtonskim mirovnim sporazumom -\n- Dejtonski mirovni sporazum je na našoj strani, istorija je na našoj strani, Ustav je na našoj strani, interes zemalja na Balkanu uključujući i Srbiju je na našoj strani. Interes Evrope - da nema ponovo rata u BiH, zatim na Balkanu, jer ga je jednom dobila iz ovog istog grada pre 103 godine - je na našoj strani. Imaćemo sve te silnice na našoj strani da se jedna takva avantura ne desi - rekao je Izetbegović.\n- Ako proizvedu drugo poluvreme, mislim da će oni koji ga proizvedu izgubiti - nadam se politički, a ne vojno - naveo je.


DELEGACIJA UBNOR-A POSJETILA TJENTIŠTE\nDelegacija UBNOR-a Bijelog Polja na čelu sa predsjednikom pukovnikom Milisavom Šćekićem, prisustvovala je obilježavanju 74 godine od bitke na Sutjesci, najveće bitke koju su partizanske snage vodile u Drugom svjetskom ratu. Sekretarka UBNR-a Zehra Balić kaže da je ovom prilikom na centralnom spomeniku narodnim herojima, spomen-kosturnici na Tjentištu položeno cvijeće i evocirane uspomene na slavnu bitku vođenu protiv 120.000 njemačkih, italijanskih, bugarskih i snaga ustaške NDH, uz podršku 300 avion.\nBorbu je vodilo 20.000 partizana, sa kojima je bio Vrhovni štab i Centralna bolnica sa 3.000 ranjenika. Ofanziva je okončana probojem partizanskih snaga. U borbi je poginulo je više od 7.000 boraca Narodno oslobodilačkog pokreta.\nBalićeva naglašava da je obilježavanju 74 godine od bitke na Sutjesci prisustvovalo više stotina poštovalaca partizanskog pokreta za koje je održan istorijski čas. - Sa Tjentišta je još jednom poslata poruka da je bitka na Sutjesci simbol zajedničke borbe jugoslovenskih naroda nesalomivog duha partizana, njihove hrabrosti i sposobnosti da se suprostave jačem neprijatelju-istakla je Balićeva.\nU Dolini heroja na Tjentištu vijence su položile delegacije domacina, Federacije BiH,Crne Gore, Hrvatske,Slovenije i mnostvo udruženja boraca iz opština širom bivše SFRJ.


Konačni tekst Nacrta kodeksa i Prijedloga odluke o izmjenama i dopunama Poslovnika Narodne skupštine RS trebalo bi da ove sedmice dođu na dnevni red sjednice Zakonodavnog odbora Narodne skupštine.\n- Oba teksta će, nakon toga, biti dostavljena kolegijumu Narodne skupštine u prijedlogu dnevnog reda prve naredne sjednice - ukazali su u Narodnoj skupštini.\nCilj kodeksa je, kako je navedeno u njegovoj radnoj verziji, očuvanje i afirmacija ugleda narodnih poslanika i jačanje povjerenja građana u parlament. Radnom verzijom je predviđeno da poslanici tokom zasjedanja ne smiju stajati okrenuti leđima predsjedništvu Skupštine niti koristiti novine, mobilne telefone i druge uređaje na način koji može da ometa skupštinsko zasjedanje. Narodni poslanik ne smije koristiti izraze i riječi kojima vrijeđa ili omalovažava drugog i drugačijeg, niti prekidati drugog govornika za vrijeme izlaganja.\nZa svako nepoštivanje kodeksa predviđene su tri mjere, u zavisnosti od stepena povrede. Kodeks predviđa izricanje usmene opomene, novčane kazne i javne opomene sa objavljivanjem u sredstvima javnog informisanja. Novčana kazna je jednokratna iz iznosi smanjenje plate za deset ili naknade koju prima poslanik do 30 odsto. Prijava se podnosi u pisanoj formi sa obrazloženjem kojim se ukazuje na povredu kodeksa, a predviđeno je da ne može biti podnesena anonimna prijava.\nZa sprovođenje i praćenje kodeksa i izricanja mjera nadležan je etički odbor. Njega čine predsjednik parlamenta RS i po dva poslanika iz vladajućih i opozicionih stranaka. Poslanik može uložiti žalbu kolegijumu parlamenta na izrečene mjere, a odbor je obavezan da posao završi u roku od 30 dana.\nZa razliku od kodeksa ponašanja poslanici smatraju da će više zamjerki biti prilikom usvajanja poslovnika o radu Narodne skupštine.\nLakše povrede kodeksa:\ntri neopravdana izostanka\nkorišćenje mobilnog telefona kojim se ometa tok sjednice\nrazgovor koji ometa tok sjednice\nprekidanje govornika ili narušavanje toka sjednice na drugi način\nvrijeđanje i/ili omalovažavanje drugoga i drugačijeg\nkorišćenje ovlašćenja za direktne ili indirektne interese\nkršenje finansijske discipline\ndavanje informacija koje nisu u skladu sa usvojenim stavovima Narodne skupštine i radnih tijela, osim onih koji predstavljaju njegov lični stav\nIZVOR: Vebsajt Glas Srpske, Vedrana Kulaga, 06.03.2017.